5 Backpack Terbaik Untuk Laptop 16-inci Yang Anda Boleh Pertimbangkan Bagi Kegunaan Harian

Memiliki sebuah backpack yang serba lengkap dengan sejumlah ruang serta utiliti sememangnya boleh memudahkan aktiviti seharian anda. Sebahagian daripada kita ada yang mempunyai laptop sebesar 16-inci namun tidak mengetahui model backpack yang bersesuaian.

Terdapat beberapa jenama terkemuka yang sedia menawarkan bukan sahaja ruang laptop yang besar malahan padding tebal pada bahagian belakang untuk keselesaan digalas sepanjang hari. Mari kita lihat lima pilihan backpack terbaik untuk laptop 16-inci yang anda boleh pertimbangkan.

Beg Osprey Nebula ini sedia menjadi pilihan ramai bagi kegunaan seharian. Beg ini tampil dengan binaan yang berkualiti termasuklah ciri kalis air serta fabrik yang tahan lasak. Selain mempunyai panel belakang yang lembut, beg berkapasiti 32L ini lengkap dengan sejumlah poket khas bagi memudahkan pengurusan barang serta kemudahan akses di dalam seharian.

Paling utama sekali, bahagian penyimpanan laptop 16-inci ini mempunyai lapik tebal untuk melindunginya daripada impak terjatuh. Terdapat dua harness pada bahagian dada dan pinggang yang bakal meringan beban jika anda memuatkan barangan sehingga beg penuh untuk tujuan kerja di luar kawasan.

Kini anda boleh dapatkan beg Osprey Nebula pada harga RM619 di Shopee atau di Lazada berharga RM693.

Jenama terkemuka The North Face juga menawarkan sebuah beg yang kompak dengan ruang simpanan yang fleksibel pada harga berbaloi. North Face Recon ini mempunyai kapasiti ruang 30L dengan beberapa compartment  dan poket khas yang fleksibel untuk tujuan penyimpanan barangan peribadi dengan lebih tersusun.

Bukan itu sahaja, beg ini turut menitik beratkan keselesaan dan tahan lasak jadi ia diperbuat daripada bahan nilon dan polister. Sistem suspensi The FlexVent™ yang tersedia sedia menawarkan panel belakang dan tali bahu yang empuk bagi keselesaan menggalas seharian.

Anda boleh dapatkan The North Face Recon ini dengan harga RM799 menerusi Shopee.

Beli Sekarang The North Face Recon Di Shopee

Seterusnya, AER Tech Pack 2 telah direka khas untuk memastikan setiap barangan teknologi seharian yang dibawa lebih tersusun dan selamat. Beg AER ini mempunyai binaan yang tahan lasak bersama zip YKK yang kalis air untuk perlindungan terbaik bagi ruang simpanan.

Rekaan pula tampak premium dengan padanan warna hitam sekaligus sesuai untuk digunakan untuk tujuan bisnes, kerja dan sebagainya. Menariknya, mempunyai sejumlah ruangan untuk memuatkan laptop, telefon pintar, snek dan sebagainya di samping mempunyai struktur rangka yang akan memastikan beg sentiasa dalam keadaan tegak apabila anda meletakkannya.

Jika anda berminat dengan AER Tech Pack 2, boleh dapatkan di Shopee dan Lazada pada harga RM800.

Anda mahukan sebuah beg kasual yang boleh memuatkan laptop 16-inci ke atas? Ini merupakan pilihan terbaik untuk mereka yang mahu bergerak bersama laptop yang besar. Dengan rekaan yang ergonomik, tersedia dua ruangan utama bersama poket organisasi terbina untuk menyusun barang dengan kemas.

Beg ini diperbuat daripada nilon balistik dalam menjamin ketahanan serta lebih mudah dibasuh apabila terkena kekotoran. Poket depan pula direka lebih fleksibel sekaligus boleh memuatkan baju atau kasut yang mana boleh diakses dengan mudah apabila diperlukan.

Anda boleh dapatkan beg serba guna pada harga RM895 menerusi Shopee sementara di Lazada sekitar RM881.

Beli Sekarang Evergoods Civic Panel Loader Classic Di Shopee

Beli Sekarang Evergoods Civic Panel Loader Classic Di Lazada

Akhir sekali, backpack terbaik yang dikeluarkan oleh jenama Able Carry turut mendapat tempat di kalangan pengguna. Hal ini kerana terdapat pelbagai pilihan warna yang menarik dengan rekaan yang minimalis. Seperti beg yang lain, beg ini mempunyai ciri kalis air yang turut akan melindungi setiap barangan dengan efektif.

Dengan kapasiti 30L, beg ini boleh memuatkan laptop 17-inci dan ke atas tanpa sebarang masalah. Untuk memastikan seharian anda lebih efisien, kesemua ruangan telah direka khas agar mudah untuk dicapai tangan. Dari segi keselesaan menggalas beg, ia dilengkapi dengan padding yang tebal pada bahagian belakangnya.

Kini anda boleh mendapatkan beg jenama Able Carry pada harga RM1,170 melalui Shopee atau di Lazada RM1,152.45.

Beli Sekarang Able Carry Max Backpack Di Shopee

Beli Sekarang Able Carry Max Backpack Di Lazada

Berdasarkan penyenaraian di atas, AER Tech Pack 3 merupakan pilihan backpack terbaik kerana mempunyai kombinasi binaan yang berkualiti serta ruangan yang cukup besar untuk menyimpan kesemua barangan keperluan seharian. Malah, majoriti reviewer turut memberikan komentar positif berkenaan beg tersebut.

Memiliki backpack terbaik sememangnya memerlukan modal yang besar memandangkan ia tampil dengan sejumlah ciri menarik untuk memudahkan aktiviti seharian anda. Ini termasuklah menyediakan sejumlah ruangan organisasi terbina serta mempunyai sistem padding yang bagus untuk digalas dengan selesa.


Ibadah Korban Di Dalam Atau Luar Negara, Yang Mana Patut Anda Pilih?

Setiap kali menjelang bulan Zulhijjah, umat Islam di seluruh dunia (bagi yang mampu) tidak mahu terlepas peluang untuk melaksanakan ibadah korban.

Umum tahu ibadah korban hanya boleh dilakukan pada 10,11,12, dan 13 Zulhijjah. Ia bertujuan untuk mendekatkan diri kepada Allah, menghayati semangat pengorbanan agung Nabi Ibrahim ketika Allah menguji Baginda supaya menyembelih anaknya.

Dalam Islam, ibadah korban merupakan sunnah muakkad, iaitu sunat yang sangat dituntut dalam islam tetapi tidak diwajibkan. Ibadah korban merupakan salah satu cara umat Islam berkongsi rezeki dengan saudara seagama dan pada masa yang sama mendapat pahala dan keberkatan daripada Allah Subhanahu Wa Ta’ala.

Pun begitu, setiap tahun juga timbul perdebatan korban di mana lebih baik, dalam atau luar negara? Trend untuk laksanakan ibadah korban di luar negara semakin meningkat saban tahun kerana kosnya yang lebih murah dan berpatutan tetapi ada pendapatan menyatakan lebih afdhal untuk laksanakan ibadah korban di dalam negara.

Berdasarkan semakan pakej di laman rasmi EZ Qurban, harga untuk ibadah korban di luar negara ditetapkan pada harga RM320 untuk satu bahagian lembu (RM2,240 untuk seekor) dan untuk dalam Malaysia pula RM720 untuk sebahagian lembu (RM5,040 untuk seekor). Satu ekor lembu korban terbahagi kepada 7 bahagian & 7 penama.

Adalah tidak adil apabila kita mengata saudara kita yang memilih korban di luar negara ‘mahu berjimat’ kerana harganya yang jauh lebih murah daripada korban dalam negara. Mari kita lihat terlebih dahulu konteks mengapa korban luar negara ini dilakukan.

Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-66 yang bersidang pada 25 Nov 2004 turut memutuskan bahawa hukumnya harus untuk mengagihkan daging korban ke tempat atau negara lain. Bermakna tiada sekatan untuk umat Islam membuat ibadah korban di luar negara.

Tetapi tahukah anda, pelaksanaan korban di luar negara ini juga merangkumi negara seperti Kenya, Chad, Uganda, Tanzania, Burundi, Palestin, India, Bangladesh, Kemboja, Indonesia, Uzbekistan dan 25 negara yang lain?

Bagi negara seperti di Afrika terutamanya, penganut agama Islam adalah golongan minoriti dan daging segar terutamanya yang halal adalah satu luxury bagi mereka. Mungkin ada penduduk di negara-negara ini yang cuma dapat makan daging bila Aidiladha menjelma sahaja. Ini satu contoh vlog ibadah korban yang dibuat di Burundi dan Rwanda hasil sumbangan saudara Islam dari Malaysia menerusi platform EZ Qurban.

Selain itu, RM320 untuk satu bahagian ini bagi sesetengah individu merupakan nilai yang besar. Jadi tidak salah melaksanakan ibadah korban di luar negara setakat kemampuan individu itu sendiri.

Kebanyakan tempat pelaksanaan EZ Qurban juga terletak di kawasan pedalaman dan masyarakat di sana memanfaatkan setiap bahagian lembu dan kambing yang dikorbankan dengan sepenuhnya.

Berdasarkan artikel yang dikongsikan oleh Kosmo tahun lalu, Pengerusi Pertubuhan Multaqa Asatizah dan Pendakwah Malaysia (Murshid), Dr. Zaharuddin Abdul Rahman berkata, hampir semua ulama bersetuju bahawa sebaiknya penyembelihan ibadah korban dilakukan sembelihan itu dengan tangan sendiri.

Tegasnya, itu disepakati paling afdal kerana ia adalah suatu ibadah selain juga sunnah baginda Nabi Muhammad SAW.

“Penyembelihan korban di tempat sendiri adalah cara paling tepat untuk menaikkan syiar Allah SWT. Secara umumnya ibadah korban yang lebih baik adalah dilakukan di tempat kita berada,” katanya.

Ada sesetengah ulama menyatakan tidak mengharuskan dan ada sesetengahnya berpendapat harus dibuat ke negara yang mana rakyatnya lebih memerlukan. Namun semuanya bergantung kepada niat serta kemampuan anda.

EZ Qurban merupakan platform melaksanakan ibadah korban dan Aqiqah di dalam negara dan 35 buah negara lain di seluruh dunia. Mula bertapak sejak 2007, dengan 14 tahun pengalaman dalam bidang ini pastinya akan memudahkan urusan korban anda di mana jua anda berada.

Kelebihan melaksanakan ibadah korban dengan EZ Qurban ialah semestinya pilihan harga yang ditawarkan mengikut kemampuan anda. Berikut ialah sebut harga bagi ibadah korban melalui platform EZ Qurban (untuk tahun 2021):

1. Harga Korban di luar negara: RM320/bahagian

EZ Qurban turut menawarkan ibadah korban di bumi Anbia iaitu di Palestin. Cuma harganya agak tinggi kerana beberapa faktor ini; negara peperangan dan permintaan tinggi, lembu yang perlu diimport dari luar negara, cukai negara Israel yang tinggi dan akan diagihkan kepada para Mujahidin, anak yatim, asnaf dan pelarian.

EZ Qurban juga Melantik AWARIS Berhad selaku Pemegang amanah yang tertakluk di bawah Akta Pemegang Amanah 1949 yang akan mengawasi semua transaksi kewangan EZ Qurban termasuk urusniaga dengan pembekal di seluruh dunia. Pelantikan ini dibuat supaya setiap urusan dan wang yang diterima EZ Qurban diurus dengan telus supaya tidak timbul keraguan.

Ketika kita yang masih dalam tempoh Perintah Kawalan Pergerakan (PKP) ibadah korban menerusi EZ Qurban adalah cara terbaik untuk tahun ini. Semuanya diuruskan dengan tertib oleh pihak EZ Qurban untuk anda.

Buat anda yang mahu melaksanakan ibadah korban pada tahun ini, penyertaan bagi tahun 2021 masih lagi dibuka sehingga 12 Julai bagi pelaksanaan ibadah korban di dalam negara & 21 Julai untuk ibadah korban di luar negara. Jadi, jangan lepaskan peluang ini untuk sama-sama bersedekah dan berkongsi rezeki dengan mereka yang memerlukan di luar sana.

Klik SINI untuk pendaftaran melaksanakan ibadah korban tahun ini atau anda boleh hubungi talian hotline, 03-61861911.

Mahu maklumat lebih lanjut mengenai servis yang EZ Qurban sediakan? Anda boleh klik link dibawah.

Rasulullah SAW bersabda; “Tiap helai bulu (dari binatang yang dikorbankan) kamu akan mendapat kebaikan,” – HR Ibnu Majah. Jazāk Allāhu Khayran.

Ini beberapa artikel berkaitan korban pernah ditulis di The Vocket. Baca lagi pada pautan di bawah.

Kumpulan Nasyid Terkenal Hanya Ditawarkan Daging Korban Sebagai Upah Buat Persembahan


Ibarat Aquaman Panggil Ikan, Netizen Seronok Lihat ‘Joki’ Nasi Kandar Kongsi Rezeki Dengan Merpati

Hubungan erat antara manusia dan haiwan bukanlah sesuatu yang baru dan bukan sahaja dapat ditonton di kaca TV atau dalam filem seperti Aquaman dan Tarzan sahaja.

Malah sebelum ini kita sering melihat hubungan yang tidak terjangka antara haiwan dan manusia seperti singa dan pelbagai hidupan liar dalam perkongsian di media-media sosial dari luar negara.

Tetapi siapa sangka dalam negara kita juga mempunyai lelaki yang mempunyai hubungan yang sangat rapat dengan haiwan seperti yang berlaku di Kedah ini.

Dalam perkongsian video yang dikongsikan di Twitter sejak semalam, rata-rata netizen teruja dan seronok melihat gelagat seorang pekerja atau juga dikenali sebagai ‘Joki’ restoran nasi kandar di Kedah memanggil burung-burung liar untuk datang kepadanya.

Nice gila macam Aquaman panggil ikan dahh 😍🦅

📍Hussain Nasi Kandar, Sungai Petani pic.twitter.com/2t4GPWbG7i

— Fariz Ikhwan 🇲🇾 (@fariz96ikhwan) October 5, 2020

Dalam kejadian yang difahamkan dirakam di Sungai Petani, Kedah dan dikongsikan oleh pengguna Twitter @fariz96ikhwan itu, lelaki tersebut dapat dilihat dengan jelas berjaya memanggil burung-burung yang berada dari jauh untuk menjamu makanan yang dibawanya.

Jika sebelum ini kita sering melihat burung-burung akan menghampiri jika ada yang menaburkan makanan atau dedak, kali ini lain pula apabila beliau turut memanggil kawanan burung yang lain dengan membuat isyarat suara seperti dalam video di atas.

Bukan sahaja teruja melihat aksi dan keupayaan lelaki berkenaan, malah netizen juga turut menyamakan beliau dengan beberapa adiwira yang mempunyai kelebihan yang hampir sama dengannya.

I ate at this restaurant every week during primary school after my english class because of this. I just want to see the pakcik feeding the pigeon. This pakcik deserve all the happiness in this world…. https://t.co/PRrBVSyRQ3

— Miaaaa (@aisyahdamiaa) October 5, 2020

The real Itachi Uchiha https://t.co/jrEE3SzQcr

— Emierul (@Emierulizham) October 5, 2020

He's a Disney princess. https://t.co/1BOGGryAVK

Baca juga kisah kucing ini yang dikatakan ‘patah hati’ setelah kematian tuannya seperti pernah kami kongsikan di pautan di bawah sebelum ini.

Kisah Kucing Yang Patah Hati Setelah Tuannya Meninggal Dunia

18 Gambar Anak Burung Hantu Yang Sungguh Comel. Nama “Burung Hantu” Sudah Tidak Relevan Lagi.

‘Gua Lipas’ Terbesar Dunia Di Sabah Ini Tawar Pengalaman Unik Kepada Pengunjungnya


Ibarat Berada Di KLIA, Malaysia Airlines Ubati Kerinduan Kaki Travel Dengan Audio ASMR

Penularan wabak COVID-19 di seluruh dunia ketika ini telah memaksa kita semua perlu sentiasa duduk di rumah bagi mengawal wabak tersebut. Anda yang ‘kaki travel’ pastinya tidak boleh bertahan jika terlalu lama terperap di rumah, betul bukan?

Bagi anda yang biasa menaiki pesawat, kami yakin rata-rata anda pastinya merindui suasana di lapangan terbang ataupun semasa dalam penerbangan pesawat. Adakah anda rindu dengan momen-momen tersebut?

Kerinduan akan susana itu terubat setelah Malaysia Airlines (MAS) baru-baru ini berkongsi satu video khas berdurasi 30 minit, rakaman ASMR suara serta suasana seperti berada di lapangan terbang dan semasa dalam penerbangan pesawat.

Video tersebut bertajuk ‘The Sounds of MH’ telah dimuat naik di saluran YouTube Malaysia Airlines pada 22 Jun yang lalu. Anda disarankan untuk mendengar rakaman audio ini menggunakan fon telinga.

Bagi anda yang kurang mesra dengan konsep ASMR, ia bermaksud Autonomous Sensory Meridian Response di mana rakaman audio jenis ini memerlukan penggunaan fon telinga untuk memberikan pengalaman yang lebih puas setiap kali kita mendengar suara atau kesan bunyi (audio effect) yang dirakamkan.

Berdasarkan perkongsian audio ASMR daripada MAS ini, kita boleh dengar suara serta kesan bunyi enjin pesawat dan riuh-rendah suasana di lapangan terbang yang diselang-seli dengan pengumuman-pengumuman penting seperti yang disampaikan oleh petugas-petugas di lapangan terbang.

Pastinya menggamit memori lebih-lebih jika anda mendengar audio ini menggunakan fon telinga sambil menutup mata dan membayangkan seolah-olah anda berada di lapangan terbang. Boleh berlinang air mata jika anda betul-betul menghayati audio ini.

Tidak dapat menjejakkan kaki ke lapangan terbang seperti dulu tidak mengapa, asalkan dapat mendengar audio ini pun sudah boleh mengubati kerinduan kita semua yang merindukan suasana di lapangan terbang. Berharap COVID-19 di seluruh dunia segera pulih agar kita semua bebas bergerak dan bercuti ke mana-mana sahaja seperti dulu.

Sukarelawan ini menjadi tumpuan orang ramai disebabkan cara beliau menyampaikan pengumuman seperti berada dalam penerbangan. Klik pautan di bawah untuk membaca.

Pengumuman Seperti Dalam Penerbangan, Sukarelawan Pusat Vaksin Di Shah Alam Curi Tumpuan Ramai

Lelaki Ini Kongsi Keadaan Pantai Cenang Di Langkawi Yang Sunyi Tanpa Kehadiran Pelancong

Thailand Bercadang Mahu Buka Pintu Sempadan Sepenuhnya Dalam Tempoh 120 Hari Sahaja Lagi


Ibarat ‘Buku Bertemu Ruas’, Netizen Kongsi Video Myvi Terlanggar Kereta Polis Di Lebuh Raya

Melihat video-video kemalangan adalah merupakan perkara normal yang sering berlaku di media sosial terutamanya sejak wujudnya penggunaan dash cam dalam kalangan pengguna jalan raya di negara kita.

Dengan adanya teknologi rakaman berkualiti tinggi ini juga, kita dapat menyaksikan pelbagai kerenah pengguna jalan raya yang berjaya dirakam ketika berada di jalan raya.

Seperti dalam satu perkongsian yang dibuat di Twitter yang menunjukkan sebuah kereta berwarna putih dipercayai model Myvi terlanggar sebuah kereta polis awal pagi tadi.

Jam 3 pagi tadi. Sebuah kereta Myvi langgar MPV polis di Shah Alam. Pemandu Myvi mabuk. Nasib kaulah, kali ni baru betul buku bertemu ruas, mabuk langgar polis. pic.twitter.com/xEGlnC1Q0G

— ₆⁶₆ SiD²³ ₆⁶₆ (@Tsgxy_) February 6, 2020

Kereta Proton Waja milik Cawangan Kereta Peronda Ibu Pejabat Polis Daerah (IPD) Shah Alam itu dikatakan sedang berhenti bagi memberikan bantuan kepada sebuah lagi kereta polis yang mengalami kerosakan ketika itu.

Maklumat yang tertera di papan pemuka rakaman dash cam tersebut menunjukkan insiden tersebut baru sahaja berlaku pada awal pagi tadi sekitar jam 3 pagi.

Portal Harian Metro kemudiannya melaporkan seorang lelaki berusia lingkungan 20 tahun sudah ditahan berhubung kejadian itu.

Bagaimanapun, tidak dapat dipastikan apakah sebab yang menyebabkan perlanggaran tersebut berlaku pada awal pagi tadi.

“Difahamkan seorang lelaki yang juga pemandu kereta Myvi berusia 20-an ditahan selepas disyaki memandu dalam keadaan mabuk.

“Bagaimanapun ujian perlu dilakukan bagi mengesahkan perkara itu,” kata sumber tersebut.

Terdahulu, seorang lagi pengguna Twitter juga turut berkongsi satu rakaman video berbeza yang menunjukkan sebuah kereta dipandu secara berbahaya dan melanggar penghadang jalan dalam kejadian yang dipercayai berlaku juga pada awal pagi tadi.

Kejadian dirakam malam tadi di Lebuhraya Persekutuan dekat Shah Alam.

Sebuah kereta dipandu secara membahaya dan terbabas melanggar divider beberapa kali.

Ada maklumat sila kongsi.Tkasih pic.twitter.com/58HcZsHpz6

— Mohd Redzuan Abdul Manap (@redzuanNewsMPB) February 6, 2020

Tetapi, tidak dapat dipastikan sama ada kedua-kedua kereta tersebut adalah kereta yang sama dan beliau juga meminta agar netizen yang mempunyai maklumat mengenai kereta itu agar berkongsi dengannya.

Kejadian-kejadian kereta yang dipandu secara berbahaya ini sudah pasti merisaukan kita semua untuk berada di jalan raya terutamanya di waktu malam.

Apa yang boleh dilakukan di pihak pengguna jalan raya yang lain adalah untuk melaporkan kepada pihak polis sekiranya melihat sebarang kejadian yang tidak diingini berlaku dan memastikan keselamatan diri sentiasa terjaga.

Semoga mereka semua yang terlibat dalam kejadian pada awal pagi tadi selamat dan tidak mengalami sebarang kecederaan.

Baca kisah lelaki ini yang hampir maut selepas dilanggar pacuan empat roda dari belakang ketika sedang menunggang motosikal di lebuh raya. Klik pautan di bawah untuk membaca.

Penunggang Motosikal Ini Hampir Maut Dilanggar Ford Ranger Dari Belakang Yang Dipandu Secara Berbahaya

Tidak Mahu Pemandu Mabuk Terus Berleluasa, Polis Setuju Cadang Hukuman Lebih Berat

Netizen Bengang ‘Geng Kereta Mahal’ Sebabkan Kemalangan Kerana Berlumba


Ibarat Dalam Filem, Pramugari AirAsia Kongsi Detik Pertemuan Sebelum Menjadi Suami Isteri

Setiap orang memiliki kisah cinta mereka yang tersendiri. Pastinya setiap orang ingin kisah cinta mereka berjaya dan berkekalan.

Terbaharu, perkongsian kisah cinta antara @deeharrisa dan @thenameshakeem menjadi perhatian ramai orang di Twitter. Untuk pengetahuan anda, pasangan ini bekerja sebagai krew kabin di syarikat penerbangan AirAsia.

How it all started : Our love at 30000ft above sea level ❤ pic.twitter.com/icg5PLKpZN

— deann harrisa (@deeharrisa) November 10, 2019

Siapa sangka perasaan suka berputik pada pertemuan pertama kali ketika mereka ditugaskan dalam satu syif penerbangan yang sama pada 16 Oktober 2017. Ketika itu, beliau tidak mengenali Hakeem dan ketahui Hakeem adalah junior kerana melihat nombor ID.

Sebelum penerbangan, seperti biasa krew kabin akan ada briefing dahulu dan beliau dan Hakeem ditugaskan bersama. Sebelum memulakan tugasan, Hakeem sempat bergurau senda tetapi beliau sebenarnya berasa terkejut dengan sikap yang ditonjolkan Hakeem ketika itu.

Walaupun Hakeem adalah junior tetapi sangat membantu beliau ketika melakukan safety check dan ketika itu beliau sedar mungkin Hakeem pernah bekerja sebagai krew kabin sebelum ini. Untuk pengetahuan anda, penerbangan mereka adalah penerbangan ke Cochin, India yang memakan masa 4 jam pergi dan 4 jam balik.

Selepas selesai menjalankan tugas, mereka makan bersama dan ketika itu mereka mula menyedari bahawa mereka mempunyai persamaan. Sebenarnya, pada ketika itu Hakeem sudah mula suka pada dirinya dan beliau tidak tahu akan perkara tersebut sehinggalah rakannya memberitahunya.

Setelah sampai ke Kuala Lumpur, dapat dilihat pada riak wajah Hakeem yang sedih kerana mungkin selepas ini tidak dapat berjumpa lagi. Kemudian, mereka pun bergambar bersama dan mula ikuti akaun Instagram masing-masing.

Apa yang melucukan adalah apabila Hakeem mesej beliau untuk minta nombor akaun bank kerana lupa bayar duit makan ketika penerbangan. Jadinya, nombor pertama yang Hakeem dapat bukanlah nombor telefon tetapi nombor akaun bank.

Itulah kisah pertemuan pertama kali pasangan ini. Malah, pasangan tersebut telah mendirikan rumah tangga pada 22 Februari 2019 dan sedang menantikan kehadiran cahaya mata tidak lama lagi.

Akhir kata daripada Dee yang memberitahu pihak The Vocket adalah cinta sebenar tidak datang dengan mudah, belajarlah untuk sayang diri sendiri dahulu, baru anda dapat mencintai orang lain. Sentiasalah utamakan kebahagiaan diri.

Adakah anda masih ingat akan pertemuan pertama kali anda bersama pasangan anda? Tahukah anda ada seorang lelaki ini sanggup ke Jerman semata-mata ingin kahwini cinta hatinya?

Lelaki Ini Sanggup Pandu AE86 Sejauh 25,000KM Ke Jerman Demi Kahwini Cinta Hati

Tidak Lagi Keseorangan, Keanu Reeves Akhirnya Bertemu Cinta Hati

Tonton Iklan ‘Buah Hati Raya’, Kisah Cinta Warga Emas Menyambut Hari Raya


Ibarat Filem Hollywood, Munafik 2 Ditayangkan Setiap 15 Minit Di Pawagam

Tidak dinafikan bahawa Munafik 2 mendapat permintaan yang tinggi dan berjaya mengutip kutipan sebanyak RM2.05 juta pada hari tayangan awal yang berlangsung kelmarin.

Lebih memberansangkan, filem Munafik 2 ini akan ditayangkan setiap 15 minit di GSC Alamanda bermula hari ini hingga esok gara-gara pawagam merasakan ada permintaan besar untuk filem ini.

Ini merupakan satu pencapaian yang membanggakan untuk industri filem tempatan dan merupakan fenomena yang luar biasa. Ianya juga membuktikan rakyat Malaysia bersedia membelanjakan wang untuk memberi sokongan pada filem yang bermutu.

Fenomena ini membuktikan yang filem tempatan juga mampu bersaing dengan filem antarabangsa yang box office jika berkualiti dan menarik. Semoga filem Munafik 2 ini dapat mengekalkan permintaan tinggi hingga akhir tayangan kelak.


Ibarat Filem Robocop, Netizen Terpegun Lihat Kecanggihan Helmet Polis Bantuan KTMB

Semalam, kita dikejutkan dengan pengumuman pelaksanaan PKPB di seluruh Selangor, Kuala Lumpur dan Putrajaya mulai 14 Oktober ini.

Lantaran peningkatan kes positif COVID-19, Keretapi Tanah Melayu Berhad (KTMB) telah melangkah satu tapak ke hadapan apabila Polis Bantuan (PB) di stesen dan dalam keretapi memakai helmet pengimbas suhu.

𝐊𝐓𝐌𝐁 𝐏𝐞𝐥𝐨𝐩𝐨𝐫𝐢 𝐊𝐚𝐞𝐝𝐚𝐡 𝐓𝐞𝐫𝐤𝐢𝐧𝐢 𝐏𝐞𝐫𝐚𝐧𝐠𝐢 𝐂𝐨𝐯𝐢𝐝-𝟏𝟗

KTMB baru-baru ini melangkah satu tapak ke hadapan dengan memperkenalkan helmet pengimbas suhu bagi mengekang penularan wabak Covid-19. pic.twitter.com/oxL4ZSDncS

— KTMB 03 2267 1200 (@ktm_berhad) October 13, 2020

Difahamkan, anggota PB yang membuat rondaan dengan menggunakan helmet tersebut akan dapat mengesan penumpang bergejala melalui alat teknologi canggih itu.

Inisiatif tersebut mendapat perhatian netizen dan rata-rata memuji inisiatif yang dilakukan oleh pihak KTMB. Malah, para netizen turut mengatakan helmet tersebut kelihatan style dan cool.

Boleh panggil robocop dah ni. Kalau dapat cermin mata x-ray yang boleh tengok disebalik baju lagi power. Tak..untuk dadah dan senjata atau barang merbahaya.

— Ammarhadi (@Ammarha83775580) October 13, 2020

Next target, on time train arrival and departure! https://t.co/XJW7gTHz2x

— Adit Rahim a.k.a A-Bae-Dit (@AditRahim) October 13, 2020

— 🍁Harisa Manoban🍁 (@MHXRlS) October 13, 2020

Kalau kentut kantoi nampak 🤣 https://t.co/cIl0KOaHxa pic.twitter.com/K05UeSw78d

— Corncat 🐈🍿 (@nas_gunsmoke) October 13, 2020

Fuyooo…nampak macam Robocop. Syabas @ktm_berhad kerana sentiasa berusaha untuk memastikan keselamatan penumpang. https://t.co/ANEO0i8J8r

Menurut KTMB, penggunaan helmet ini masih di peringkat percubaan bagi menilai keberkesan dan kesesuaian kepada anggota PB. Apakah pendapat anda akan helmet pengimbas suhu tersebut?

Sementara itu, kami kongsikan beberapa artikel berkaitan perkembangan COVID-19 di negara kita pada pautan di bawah ini.

PKPB Bakal Dilaksanakan Di Seluruh Selangor, Kuala Lumpur Dan Putrajaya Mulai 14 Oktober

Kajian Melaporkan Wabak COVID-19 Mampu Berada Di Skrin Telefon Sehingga 28 Hari

Selepas Pusat Beli-Belah 1 Utama, Mid Valley Megamall Dan The Gardens Pula Sahkan Kes Positif COVID-19


Ibarat Filem ‘The 33’, 12 Pelajar Thai Selamat Selepas 9 Hari Terperangkap Di Dalam Gua

Pagi tadi, pihak penyelamat Thailand berasa sangat bersyukur dan gembira apabila sekumpulan pelajar bersama jurulatih bola sepak mereka ditemui selamat selepas terperangkap di dalam gua selamat 9 hari. Ianya pasti berita gembira buat ibu bapa 12 pelajar ini yang menanti setiap hari untuk perkembangan lanjut tentang anak mereka.

Dikhabarkan 12 pelajar yang berusia antara 11 hingga 16 tahun ini bersama jurulatih mereka memasuki gua Tham Luang Nang Non yang terletak di taman negara Chiang Rai (bahagian utara Thailand) selepas tamat latihan bola sepak pada 23 Jun yang lalu.

12 boys and their football coach were found alive after 9 days missing in a flooded cave complex in northern Thailand, ending a massive international rescue effort. pic.twitter.com/Oz23Zr3T62

Ketika masih di dalam, gua berkenaan banjir dinaiki air akibat hujan lebat dan menyebabkan kesemua mereka terperangkap di dalam gua. Penyelamat mengetahui mereka terperangkap di dalam kerana basikal serta barangan sukan mereka berada di bahagian masuk gua berkenaan.

Daripada rakaman video ini, mereka berjaya ditemui oleh dua orang penyelam profesional dari Britain. Mereka berada dalam keadaan baik, cuma lapar dan sangat sensitif kepada cahaya kerana duduk bergelap selama terperangkap di dalam gua.

Dua warga British ini menawarkan khidmat menyelamat secara percuma dan turut membantu pihak Royal Thai Navy SEAL dalam misi menyelamat kumpulan pelajar ini. Richard Stanton adalah bekas anggota bomba di Conventry dan mempunyai pengalaman menyelam selama 35 tahun dan merupakan antara penyelam gua terbaik di Britain. John Volanthen pula adalah penyelam profesional yang turut serta membantu Richard dalam mencari pelajar-pelajar ini.

Thank you so much "Mr Volanthen and Richard Stanton two British divers"Thank you everyone.Thanks to every country for help and send to encouragementuntil the 13 life are members of the Moo Pa – or Wild Boar – football team to safe in #ThamLuang #ถ้ําหลวง 👃Image : Real Metro pic.twitter.com/hjkhViEjJg

Namun di sebalik kegembiraan ini, pihak penyelamat berdepan masalah apabila tiada tanda-tanda gua Tham Luang ini akan surut dalam masa terdekat. Menurut pasukan penyelamat, ianya bakal mengambil masa sehingga 4 bulan untuk menyelamatkan setiap seorang yang terperangkap.

Pasukan menyelamat akan menyediakan stok makanan yang cukup selama 4 bulan ke lokasi ini sementara mereka mencari jalan terbaik untuk menyelamatkan setiap seorang pelajar yang terperangkap. “Kami akan terus menghantar makanan kepada kumpulan pelajar ini dengan bantuan 13 penyelam kami di samping kami terus cuba untuk mengeringkan air yang menutup laluan kami ke lokasi remaja ini,” kata kapten pasukan Navy yang bertugas, Anand Surawan.

All 12 members of youth soccer team found alive in Thailand cave after being trapped for 9 dayshttps://t.co/Pecb03wL6C pic.twitter.com/JOzRX866df

— Bleacher Report (@BleacherReport) July 2, 2018

Gabenor Chiang Rai, Narongsak Osottanakorn turut gembira atas penemuan kembali kumpulan yang hilang ini. “Kami tahu ianya satu misi yang mustahil kerana kami berdepan hujan setiap hari. Namun dengan ketangkasan dan semangat yang ada, kami berjaya menemui kembali kumpulan pelajar ini,” kata Narongsak.

“Doktor juga menasihatkan kami untuk membekalkan kumpulan ini dengan ubat-ubatan untuk mengelakkan penyakit dan jangkitan,” tambah Narongsak.

Kejadian ini mengingatkan ramai kembali kepada satu kes yang pernah berlaku berlaku sebelum ini di Chile di mana sekumpulan 33 pekerja terperangkap di dalam runtuhan lombong emas di Gurun Atacama.

Misi menyelamat kesemua pekerja ini juga bukan mudah dan pasukan menyelamat mengambil masa selepas 69 hari untuk membebaskan kesemua pekerja yang terperangkap.

Kejadian yang berlaku di Chile ini turut mengilhamkan satu filem Hollywood, The 33 yang diinspirasikan daripada kejadian ini. Siapa yang sudah menonton filem ini pastinya tahu kesukaran untuk mengeluarkan semua yang terperangkap seorang demi seorang.

Konflik pasti timbul untuk siapa yang perlu keluar terlebih dahulu dan pastinya semua mahu diselamatkan secepat mungkin.

Kumpulan pelajar ini dikhabrkan berada sedalam lebih 1 kilometer daripada pintu masuk gua berkenaan. Ini juga antara faktor mengapa misi menyelamat ini bakal mengambil masa sehingga 4 bulan. Semoga segalanya akan selamat dan kumpulan 12 pelajar dan jurulatih mereka dapat diselamatkan secepat mungkin.


Ibarat Filem The Purge, Minnesota Kini Tidak Terkawal Dan Bertukar ‘Medan Perang’ Kerana George Floyd

Kemarahan, kekecewaan dan kesedihan mendorong ratusan penunjuk perasaan turun ke jalan-jalan di sekitar Minneapolis, Los Angeles dan St. Paul, Minn.

Setelah kematian George Floyd, seorang lelaki kulit hitam yang tidak bersenjata, di mana pegawai polis yang bertanggungjawab menangkapnya dirakam menggunakan kekerasan terhadapnya dengan meletakkan lutut di leher mangsa. Dia kemudiannya dilaporkan mati ketika berada di dalam tahanan polis.

Sejak beberapa hari kebelakangan ini, demonstrasi di Minnesota telah berkembang dari jeritan damai untuk keadilan menjadi jeritan yang lebih bergema kepada keganasan dan kehancuran.

Minit akhir hidupnya Floyd telah dirakam dalam satu layaran rakaman yang tersebar luas di media sosial. Dalam semua versi video tersebut, Floyd kelihatan ditekan kuat ke tanah dengan lutut oleh seorang anggota polis, manakala seorang lagi pegawai polis hanya berdiri beberapa kaki melihat kejadian tersebut.

Pegawai yang menekan leher mangsa dan seorang lagi yang hanya memerhatikan sahaja kejadian tersebut, tampak tidak terpengaruh ketika tangisan lelaki berusia 46 tahun itu mula meronta-ronta minta dilepaskan sambil berkata, “Saya tidak dapat bernafas.”

Orang ramai ternyata marah dengan kejadian tersebut telah memilih jalan raya untuk menyampaikan rasa marah. Mereka telah menjarah setiap banggunan perniagaan dan membakar balai polis. Sementara itu, mereka ditentang oleh sekumpulan pihak berkuasa undang-undang dengan gas pemedih mata.

Pergolakan itu mendorong Minnesota Gov Tim Walz untuk memanggil Pengawal Nasional pada hari Khamis lalu bagi mengawal keadaan. “Ini adalah bagaimana kita meluahkan rasa sakit, memprotes tragedi dan membuat perubahan,” katanya mengenai tindakan membantah.

Tetapi dia menyatakan bahawa pentingnya seruan pemimpin tempatan “untuk melindungi para demonstran, jiran dan perniagaan kecil di Minnesota.”

“Sudah waktunya untuk membangun kembali. Membangun kembali kota, membangun kembali sistem keadilan kita dan membangun kembali hubungan antara penegak hukum dan mereka yang ditugaskan untuk melindungi,” tambah Walz.

Peguam Peggy Flanagan menambah bahawa tujuan Pengawal Nasional adalah untuk memastikan demonstrasi yang selamat dan melindungi perniagaan kecil yang berada di tengah-tengah jalanan tempat mereka menyuarakan ketidakadilan.

“Kemarahan dan kesedihan saat ini tidak tertahan. Orang-orang layak untuk dilihat. Orang-orang layak untuk didengar. Orang-orang layak untuk selamat,” kata Flanagan.

“Walaupun banyak warga Minnesotan mengambil langkah keselamatan yang ekstensif ketika menggunakan hak mereka untuk memprotes, demonstrasi malam tadi menjadi sangat tidak selamat bagi semua yang terlibat,” tambahnya.

Untuk rekod, pegawai polis yang bertanggungjawab membunuh Floyd tersebut telah didakwa dengan pembunuhan tahap ketiga yang lebih rendah. Ia bermaksud bahawa tindakan yang menyebabkan kematian seseorang dengan melakukan sesuatu yang sangat berbahaya bagi orang lain tanpa niat untuk membunuh.

Jika didapati bersalah, pegawai polis tersebut bakal dihukum tidak lebih dari 25 tahun penjara atau denda tidak lebih dari $ 40,000, atau kedua-duanya sekali.

Terdahulu, rakyat AS telah turun untuk menyuarakan ketidakpuasan hati apabila dipaksa untuk kuarantin bagi mencegah COVID-19, klik pautan di bawah untuk membaca.

Mahu Gunting Rambut Dan Melepak Antara Sebab Rakyat AS Tolak Kuarantin Di Rumah

Pemimpin Demo Anti-Lockdown Di Amerika Syarikat Dijangkiti COVID-19


Ibarat Flat Dalam Pengabdi Setan, ‘First Impression’ Penginapan Lelaki Ini Di Sekinchan Curi Tumpuan Netizen

Selain daripada menawarkan harga berpatutan, keunikan dan servis sesuatu penginapan itu antara yang dipertimbangkan oleh ramai orang sebelum mereka membuat tempahan.

Sekinchan, Selangor merupakan antara destinasi pilihan mereka yang tinggal di ibu kota untuk lari dari hiruk pikuk kota. Terbaharu, seorang pengguna Twitter @ausmeshi telah berkongsi penginapan yang ditempahnya ketika percutiannya di Sekinchan.

Terus teringat rumah flat Pengabdi Setan 2. Memang seketul di tgh kawasan lapang 😂 pic.twitter.com/53zytbWaU9

Buka tingkap tu terus nampak sawah padi pic.twitter.com/Xv20Lipx4d

Menerusi perkongsian tersebut, dia telah memilih untuk menginap di Padi Sentral Homestay dan penginapan dikelilingi sawah padi yang akan memberikan ‘view’ menakjubkan kepada tetamunya. Akan tetapi, dia mengatakan bangunan penginapan tersebut mengingatkannya akan flat dalam filem Pengabdi Setan.

Walaupun demikian, penginapan ini dikatakan selesa dan hadir dengan 5 jenis pilihan bilik serta harganya cukup berpatutan kerana lengkap dengan penghawa dingin serta kemudahan lain. Malah, terdapat rooftop untuk anda lepak bersama rakan anda atau keluarga.


5 Bahan Semula Jadi Yang Baik Untuk Penjagaan Kulit Anda

Sebelum ini, kulit saya mempunyai masalah seperti bintik-bintik hitam, jeragat, kulit kering, kulit kusam dan sebagainya. Saya cuba mencari penyelesaian dengan menggunakan bahan-bahan semula jadi. Alhamdulillah, ia membantu mengatasi masalah kulit saya. Oleh itu, saya mahu kongsikan tip-tip ini dengan anda semua.

Berikut adalah 5 bahan semula jadi yang baik untuk penjagaan kulit yang patut anda amalkan di rumah.

Tomato dapat memudarkan bintik-bintik hitam pada wajah anda dan dapat kembalikan kulit yang kusam menjadi berseri-seri.

Caranya ambil 1 biji tomato merah, belah dua dan potong kecil-kecil atau lenyek sedikit kalau anda nak keluarkan air tomato itu seperti masker.

Selepas itu sapu seluruh wajah seperti membuat mask dan biarkan selama 10 minit bagi tomato itu serap dalam kulit anda. Jangan lupa bilas dengan air suam dan anda akan nampak hasilnya

Untuk kulit wajah lebih lembab anda ambil yogurt asli campur dengan madu 1 sudu kecil. Selepas itu sapu seluruh wajah anda dan biarkan sampai kering atau beberapa minit.

Kemudian, bilas dengan air suam. Anda akan rasa kehangatan kulit yang lembut seperti bayi.

Putih telur dapat menghilangkan jeragat-jeragat, pori-pori dan liang roma yang tersumbat. Langkah-langkah yang perlu dibuat ialah ambil 1 biji telur dan gunakan telur putih sahaja.

Kemudian, sediakan tisu muka 2 helai untuk buat seperti topeng muka pada wajah anda. Setelah itu, sapukan telur putih pada seluruh wajah.

Biarkan sampai kering dan buka topeng muka anda itu. Kemudian bilas dengan air, anda akan nampak kesannya pada hidung, pipi dahi dan muka akan kelihatan berseri-seri.

Untuk kecutkan jerawat atau hilangkan kesan-kesan parut jerawat anda boleh mengatasinya dengan soda bikarbonat.

Caranya ambil 1 sudu soda bikarbonat dan sapukan pada kulit bermasalah. Biarkan selama mana anda nak dan anda akan nampak kesan dalam masa 3 hari.

Selepas 3 hari jerawat anda makin mengecil dan hilangkan kesan-kesan parut jerawat dengan sedikit demi sedikit.

Untuk hilangkan sembab di bawah mata atau kulit bawah mata seperti lebam. Caranya ambil 2 uncang teh hijau dan rendamkan kedalam air panas.

Kemudian biarkan sejuk sedikit uncang teh hijau dan selepas itu letak pada bawah mata sebelah kanan dan kiri.

Untuk nampakkan lebih berkesan anda mestilah kena rajin, iaitu paling kurang 1 minggu 3 kali dan anda akan nampak kesan dia dengan secara tidak langsung.

Walaupan anda lihat banyak tip dan bahan yang digunakan, sebenarnya anda tidak perlu membuat semua diatas dalam satu masa. Anda hanya perlu pilih 1 tip diatas bergantung pada jenis masalah wajah anda.


Ibarat ‘Ghost Town’, Keadaan Pasar Chatuchak Di Thailand Dilaporkan Sunyi Sepi Tanpa Pengunjung

Boleh dikatakan setiap destinasi pelancongan di seluruh dunia kini umpama ‘ghost town’ tanpa kehadiran pelancong. Begitu juga suasana di Pasar Chatuchak yang dulunya sesak, kini sepi dan hampir ‘mati’.

Dapat dilihat kebanyakan kedai di Pasar Chatuchak terpaksa ditutup disebabkan tidak mampu membayar sewa dan mengalami kerugian sepanjang penularan wabak pandemik COVID-19.

Walaupun dihimpit dengan keadaan ekonomi yang buruk dan tiada pendapatan daripada jualan tetapi ada sebahagian peniaga di Pasar Chatuchak tidak mahu berputus asa.

Keadaan lengang di Pasar Chatuchak ini menyukarkan para peniaga untuk menjana pendapatan demi kelangsungan hidup. Ketika kerajaan Thailand memberikan bantuan kepada rakyatnya, pasar ini dikunjungi pelanggan terdiri daripada pelancong tempatan tetapi hanya seketika.

Adakah Pasar Chatuchak ini mampu bertahan sehingga keadaan kembali pulih dan pelancong dibenarkan untuk melancong? Kongsikan kenangan anda berkunjung ke Pasar Chatuchak ini.

Tahukah anda bahawa Pasar Chatuchak pernah terbakar pada tahun 2019? Klik pautan di bawah untuk ketahui lebih lanjut.

Pasar Terkenal Chatuchak Di Thailand Terbakar Memusnahkan 110 Buah Kedai

Lelaki Ini Kongsi Keadaan Pantai Cenang Di Langkawi Yang Sunyi Tanpa Kehadiran Pelancong

Dulu Sesak Dan Meriah, Koh Samui Kini Ibarat ‘Ghost Town’ Tanpa Kehadiran Pelancong


Ibarat Tempah Maut, Netizen Terkejut Ada Yang Masih Berani Guna Jalan Felda Aring

Kita sedia maklum jalan Felda Aring sangat famous digunakan oleh orang ramai untuk menuju ke Tasik Kenyir. Tetapi ia telah ditutup pada bulan Januari yang lalu kerana keadaannya semakin teruk akibat hujan lebat.

Pada awal minggu ini tular satu rakaman video dashcam menunjukkan sebuah kenderaan melalui jalan tersebut setelah penghalang konkrit dialihkan oleh pihak yang tidak bertanggung jawab.

Melalui rakaman video itu, kita boleh lihat jalan tersebut sudah semakin teruk dan memang tidak sesuai untuk digunakan oleh orang ramai.

Sebelum jalan ini ditutup kerana tanah runtuh lagi jalan ini memang sudah sedia agak bahaya untuk digunakan kerana laluannya yang berliku dan permukaan jalan yang rosak teruk akibat dilalui pelbagai jenis kenderaan berat termasuk treler lebih muatan yang membawa bijih besi.

Hasil carian di Facebook, kami dapati sudah ada beberapa kes kemalangan telah terjadi di laluan Felda Aring – Tasik Kenyir ini bukan sahaja melibatkan orang Malaysia, bahkan melibatkan penduduk dari negara jiran, Singapura.

Orang ramai dinasihatkan agar tidak melalui laluan ini buat sementara waktu demi keselamatan diri anda sendiri. Jika anda nampak jalan-jalan lain turut mempunyai papan tanda atau penghalang konkrit, janganlah anda cuba-cuba untuk melalui jalan tersebut kerana anda tidak terfikir risiko yang menanti anda.

Baca lagi artikel-artikel yang menjadi pilihan pembaca The Vocket melalui pautan di bawah.

Baru Beli Kereta ‘Cash’, Kerajaan Pahang Arah Hentikan Aktiviti Lombong Emas Di Kuala Lipis

‘Bob Mah Sing’ Rempuh Myvi Berjaya Diberkas Polis

Peguam Ini Kongsi Cara Selesaikan Denda Kesalahan Jalan Raya Yang Melibatkan Mahkamah


Ibarat ‘Tunjuk Jari Tengah’ Buat Petugas Kesihatan, Rakyat AS Masih Berkumpul Di Jalanan

Walaupun sudah mencatatkan lebih 40,000 kematian dan hampir sejuta kes keseluruhan, namun masih terdapat sebahagian rakyat Amerika Syarikat yang degil dengan arahan untuk kekal berada di rumah- sepertimana yang dilakukan hampir sebagahian besar penduduk dunia yang lain.

Seakan tidak mempedulikan situasi pandemik itu yang semakin meruncing, beberapa hantaran video di media sosial sebelum ini menunjukkan ‘kegilaan’ mereka berkumpul dan melakukan protes-protes di jalanan.

Malah protes menuntut kebebasan daripada situasi lockdown itu juga dipercayai berlaku di beberapa kawasan di seluruh negara dengan ada situasi yang turut memerlukan campur tangan pihak polis.

Lots of Patriots at today's Freedom Rally in Brookfield! pic.twitter.com/RTTHbU2A7o

— @COSProjectWI (@COSProjectWI) April 18, 2020

Here is a front view of the Freedom Angels protest in front of the CA state Capitol, protesting the stay at home order. Police have blocked off the street. There are a few counter protestors as well. pic.twitter.com/ebjiu6E1sA

— Emily Hoeven💫 (@emily_hoeven) April 20, 2020

Antara alasan yang diberikan mereka sebelum ini adalah untuk mempertahankan hak asasi dan kebebasan mereka seperti keluar melepak dan juga menggunting rambut.

Walaupun tindakan berkumpul di jalanan itu mendapat pujian daripada presiden Donald Trump, namun gelagat kumpulan penunjuk perasaan ini tidak diambil ringan oleh sebahagian rakyat mereka dan pengguna media sosial di seluruh dunia yang mengecam perbuatan itu.

Tindakan kumpulan yang melakukan protes itu sebelum ini juga menimbulkan kekecewaan dalam kalangan pengamal perubatan di negara itu yang bertungkus lumus melawan COVID-19 ketika ini.

Malah ada juga yang menganggap tindakan mereka ini sebenarnya ibarat ‘menunujukkan jari tengah’ buat petugas kesihatan yang bertungkus lumus menyelamatkan pesakit-pesakit COVID-19 di negara mereka ketika ini.

Dilaporkan sebelum ini beberapa individu berpakaian seperti jururawat dan kakitangan hospital terpaksa turun ke jalanan bagi membuat protes mereka sendiri bagi menyatakan ketidaksetujuan mereka terhadap kumpulan-kumpulan yang berkumpul di jalanan ini.

Only in America does a nurse have to step into the street to block white nationalists from attending a protest. pic.twitter.com/0UlImQ2Cug

— Santiago Mayer (@santiagomayer_) April 20, 2020

Every person in this video is effectively giving the middle finger to doctors and nurses who are sacrificing everything to try and get this virus under control pic.twitter.com/NCDOR0RfgD

— Arlen Parsa (@arlenparsa) April 18, 2020

Bukan sahaja terpaksa menghalang masyarakat mereka daripada berkumpul, malah petugas-petugas kesihatan ini juga dilaporkan turut terpaksa melakukan protes mereka sendiri di hadapan White House bagi meminta kerajaan menyediakan bekalan personal protective equipment (PPE) yang mencukupi buat mereka dalam menghadapi pandemik ketika ini.

Nurses protest the lack of PPE outside White House pic.twitter.com/64ChoVxm5f

Over 60 RNs hit the streets outside of Sutter Eden Medical Center to honor fallen nurses and protest the lack of PPE which leaves health care staff, patients and their families vulnerable to contracting #COVID19.

Nurses won't stop fighting until everyone is safe. #ProtectNurses pic.twitter.com/6QfrqH6hx7

— Bonnie Castillo (@NNUBonnie) April 19, 2020

Tindakan sebahagian besar rakyat AS ini sudah pasti akan memburukkan lagi keadaan mereka memerangi COVID-19 ketika ini. Malah jika melihat kepada statistik kes yang begitu teruk, mereka sepatutnya mengamalkan langkah maksimum bagi memerangi wabak itu.

Dan semestinya berkumpul melakukan protes adalah perkara terakhir yang boleh dilakukan rakyat mereka ketika ini dikala angka jangkitan sudah pun menghampiri satu juta kes di negara Uncle Sam itu

Sebelum ini rakyat mereka memberikan alasan yang tidak masuk akal untuk tidak mematuhi nasihat stay at home. Baca perkongsian kami sebelum ini untuk mengetahui lebih lanjut.

Mahu Gunting Rambut Dan Melepak Antara Sebab Rakyat AS Tolak Kuarantin Di Rumah

Donald Trump ‘Berharap’ Jumlah Kematian Kes COVID-19 Di Amerika Syarikat Tidak Lebih 100,000


Ibrahimovic ‘Cabar’ Beckham Sempena Perlawanan Sweden Bertemu England

Menyebut tentang Zlatan Ibrahimovic dan David Beckham, kami yakin anda yang tidak mengikuti perkembangan bola sepak dunia juga turut mengenali mereka. Berjaya menjadi ikon dengan gaya yang tersendiri antara yang membuatkan kedua-dua pemain ini mempunyai jumlah peminat yang ramai.

Menjelang perlawanan Sweden bertemu England pada malam ini, Zlatan Ibrahimovic telah memuat naik sebuah gambar di laman Instagram beliau yang menampilkan dirinya bersama David Beckham di dalam jersey kebangsaan.

Menerusi caption yang ditulis, Zlatan Ibrahimovic telah mencabar David Beckham bertaruh diatas pasukan kebangsaan masing-masing. Pasukan yang kalah haruslah mengikuti syarat-syarat yang dikatakan.

Cabaran ini menjadi semakin rancak selepas David Beckham turut memberi maklum balas serta sudi untuk menerima taruhan daripada Ibrahimovic. Berikut merupakan gambar yang dimuat naik Ibrahimovic di laman Instagram beliau.

Yo @davidbeckham if @england wins I buy you dinner where ever you want in the world, but if @swemnt wins you buy me what ever I want from @ikeasverige ok?

A post shared by  Zlatan Ibrahimović (@iamzlatanibrahimovic) on Jul 6, 2018 at 11:59am PDT

Untuk pengetahuan anda, Zlatan Ibrahimovic dan David Beckham pernah bermain bersama di Paris Saint Germain sebelum masing-masing meninggalkan kelab Perancis ini.

Pada pendapat anda, siapakah yang akan layak ke separuh akhir FIFA World Cup 2018. Adakah England atau Sweden. Kongsikan pendapat anda di ruangan komen bersama kami.


Ibu 6 Anak Didakwa Ketagih Bermain PUBG, Sanggup Abai Keluarga Demi ‘Live’ Di TikTok

Boleh dikatakan kerjaya streamer sudah menjadi lubuk orang ramai kerana sangat gajinya yang sangat lumayan. Namun ada segelintir individu yang didapati sanggup mengabaikan tanggungjawab hakiki yang dipikul oleh mereka.

Begitulah kisahnya menerusi satu luahan tanpa nama di Twitter,  yang mana membabitkan seorang individu yang menceritakan bagaimana keluarga kakaknya musnah kerana sifat tidak endah dan lepas tangan selepas ketagih bermain sebuah games online.

Difahamkan kakak mangsa telah terjebak dengan permainan PlayerUnknown’s Battlegrounds (PUBG) sewaktu Perintah Kawalan Pergerakan (PKP) dan terus ketagih terhadap permainan PUGB sejak itu.

Perniagaan yang dimiliki juga musnah dan kereta mewah tergadai hanya kerana mahu menfokuskan kepada games tersebut. Bahkan, anak seramai enam orang perlu dijaga oleh ibu bapa mangsa kerana sudah sampai tahap terabai.

Lebih mendukacitakan lagi, apabila si kakak dikatakan tidak berlembut untuk menerima sebarang nasihat dan mempunyai ego tersendiri.

Apabila ditegur, kakaknya mengatakan ia hanyalah konten dan mahu mencari duit. Katanya lagi kalau buat live TikTok secara konsisten boleh mendatangkan hasil menerusi gift. Walau bagaimanapun realitinya gift yang diterima tidaklah terlalu besar jika anda seorang yang tidak terkenal.

Malahan, suami yang menegur akan tindakan itu turut menjurus kepada pergaduhan dan bergelut di depan anak-anak sehingga menjadi trauma. Kini anak-anaknya telah pun dijaga oleh ibu bapa mereka untuk memastikan keperluan kehidupan seharian terjamin.

Jauh sudut di hati, individu berkenaan sangat berharap agar kakaknya dapat berubah dan kembali ke pangkal jalan. Beliau juga meminta orang ramai untuk menjadikan ia sebagai pengajaran dan jangan sesekali terjebak dengan games jika tidak boleh mengawal nafsu dan membahagikan masa.


Ibu Aiman Tino Luah Rasa Kecewa Digelar ‘Mertua Dari Neraka’

Nama Aiman Tino menjadi perhatian netizen apabila ibunya mendakwa Aiman menghilangkan diri dan dikawal kekasih. Dalam satu kenyataan, Aiman telah meminta maaf kerana tidak menghubungi kedua ibu bapanya dan menjelaskan perkara itu hanya salah faham.

Baru sahaja reda isu tersebut, muncul pula perkara lain apabila ibu penyanyi tersebut digelar mertua dari neraka oleh seorang individu dalam satu perkongsian ibu Aiman Tino di Instagram.

A post shared by Riena yusri (@yusririena)

Bukan itu sahaja, individu tersebut mengatakan malang bagi wanita yang bakal jadi isteri kepada anak lelakinya itu. Lantaran itu, Hazelina iaitu ibu Aiman Tino tidak hanya berdiam diri dan menegaskan bahawa apa yang netizen lihat hanya luaran sahaja dan dirinya mahu membawa Aiman menuju ke Syurga.

Tambahnya, dirinya sebagai ibu pastinya terkilan apabila anak yang dijaga dari kecil dengan penuh kasih sayang tetapi apabila dewasa orang lain kikis. Ketika ini, Hazelina memberikan ruang kepada Aiman untuk menjelaskan perkara sebenar dan tidak berniat mengulas lanjut berkaitan isu kehilangannya sebelum ini.

Sementara itu, kami kongsikan beberapa artikel berkaitan industri hiburan tempatan pada pautan di bawah ini.

Pengarah Takdir Yang Tertulis Jawab Isu Adegan Kejar Peragut Bermotor Sambil Berlari

Sentuh Isu Perkauman Dan Strim Permainan Slot, Streamer Ini Dikecam Hebat Netizen

‘Kampus Bukan Pampers’- Telatah Pengacara Ini Tersasul Ketika Live Buat Netizen Terhibur


Memaknai ‘Maaf’ Dan ‘Terima Kasih’, Ibu Terkedu Anak Kandung Angkat Pisau Sewaktu Bertikam Lidah

Kawan, saya juga seorang ibu. Kadang-kadang saya merasakan sangat sukar dan berat menyandang gelaran seorang ibu. Namun, sesukar mana pun saya ada lagi orang lain yang lebih sukar berbanding saya.

Sudahnya, dalam diam saya menyedari yang ‘kasih sayang’ Allah terhadap hambaNya tidak pernah berkurang dan ia datang dari pelbagai sudut. Kita cuma perlu bersyukur dengan apa sahaja yang didatangi kepada kita. Samada baik mahupun sebaliknya.

Kisah ini agak panjang. Luangkanlah sedikit masa untuk membacanya. Tapi bacalah dengan mata hati agar ia menjadi ibrah untuk kita semua sebagai ibubapa.

Kongsilah jika anda juga merasakan dengan perkongsian itu dapat membawa manafaat kepada orang lain. InsyaAllah saya halalkan.

Dalam satu acara baru-baru ini, saya telah didatangi seorang ibu. Saya kira wanita ini berusia di awal 40an.

Pada permulaannya kami cuma berbual kosong tentang anak-anak. Kemudian beliau mula bertanyakan saya bagaimana bermulanya kerjaya saya sebagai Kaunselor Penyusuan Susu Ibu.

Katanya beliau minat untuk menyertai saya. Sudah tentulah saya gembira. Makin bertambahlah pencinta dan pejuang susu ibu nanti.

“Kerja saya sekarang sangat sibuk Puan Sue. Saya mengaku… saya tak sempat untuk beri perhatian kepada anak-anak kerana terlalu sibuk. Dari anak-anak kecil lagi hinggalah sekarang, terkejar-kejarnya tetap juga sama. Bila anak-anak makin membesar, saya merasakan makin jauh dengan mereka”, luahnya perlahan.

“Waktu mereka kecil dulu, saya tidak perasan yang anak sulung saya ni sebenarnya memendam perasaan terhadap kami. Bila meningkat remaja dia mula memberontak. Kami umpama musuh. Saya sudah tak tahu lagi macamana hendak tangani anak itu. Hanya pada Allah saya berdoa”, tutur beliau sambil menahan air mata.

Sebenarnya saya tidak tahu hendak respon bagaimana pada ibu ini. Saya bukanlah pakar dalam hal-hal keibubapaan ni. Anak-anak saya masih lagi kecil dan masih lagi di fasa yang senang untuk ditangani.

Perjalanan saya sebagai ibu, masih lagi jauh kehadapan. Tidak terjangkau apa yang bakal saya tempuhi nanti. Saya pun tidak tahu kenapa saya yang dipilih oleh ibu ini untuk berkongsi rasa.

Jadi saya memilih untuk menjadi pendengar sahaja dulu. Namun, sebagai seorang kaunselor, seboleh mungkin saya cuba mendalami isi hati ibu ini dan meletakkan diri saya ditempat beliau.

“Saya faham perasaan Puan. Kita tidak boleh hendak elak untuk berasa sedih apabila apa yang kita harapkan tidak berlaku seperti yang diimpikan. Ini pula melibatkan hal anak-anak kan Puan.

Mungkin Puan ingin kongsikan dengan saya kenapa Puan rasa yang anak Puan makin jauh dengan Puan.” Saya cuba mengorek cerita. Manalah tahu kalau-kalau saya dapat membantu.

Ibu tadi terdiam seketika sambil menarik nafas. Mencari kekuatan untuk bercerita.

“Semuanya bermula tiga tahun tahun sudah. Anak saya berjaya mendapat keputusan yang bagus dalam peperiksaan. Dia meminta saya membelikannya hadiah yang saya tidak mampu untuk membelinya. Duit saya cukup-cukup sahaja setiap bulan.”

“Saya cakap yang saya tak ada duit. Anak saya tidak dapat menerima alasan saya. Dia marah-marah. Saya tidak pedulikan perasaan dia pada ketika itu. Yang saya tahu, saya perlu berjimat cermat menjaga kewangan keluarga kerana gaji suami juga tidak sebesar mana.”

“Bermula dari situlah anak saya mula memberontak. Dia buat endah tak endah sahaja bila saya cakap. Kalau bercakap sekalipun apa yang perlu sahaja. Dia jadi seorang yang pendendam dan pemarah. Pelajarannya juga kian merosot. Tak lagi pandai macam dia di sekolah rendah dulu.”

“Semua itu saya boleh terima lagi Puan Sue. Pada saya ini mungkin peralihan ke alam remaja. Sehinggalah satu hari itu, saya ada menegurnya tentang satu perkara. Dia sangat marah pada saya.”

“Kami bertikam lidah. Tanpa disangka-sangka anak saya ini mencapai sebilah pisau yang berhampiran dengannya. Dia pegang kemas pisau tu, angkat tinggi-tinggi seperti hendak tikam saya. Saya terkedu dan terkejut.”

“Saya terketar-ketar. Bukan saya takut. Tapi saya tak sangka yang mengangkat pisau di hadapan saya ini adalah anak yang saya kandung. Anak yang saya susui sehingga 2 tahun. Saya pasrah andainya ditakdirkan saat itu saya mati ditangan anak sendiri.”

“Saya beranikan diri. Melangkah setapak sangat hampir kepada dia. Saya pegang tangan dia yang memegang pisau itu. Kemas. Saya cakap:

“Abang…. Cuba tengok mata ibu ni Abang. Ini Ibuuu. Ibuuu… Abang. Tolonglah Ibu, Abang. Tolonglah. Janganlah buat Ibu macam ni. Abang dah tak sayang ibu ke?

Kalau Abang tak sayangkan Ibu sekalipun… tak apa Bang. Ibu terima. Ibu redha. Tapi tolonglah kasihan pada adik-adik Abang. Diorang kecik lagi… diorang perlukan Ibu. Bagaimanalah hidup diorang nanti kalau tak ada Ibu. Tolonglah Ibu… Abang.”

Mendayu-dayu suara ibu itu bercerita. Tersekat-sekat pertuturannya kerana beliau bercerita sambil tersedu-sedu. Sungguh saya tidak mampu untuk mendengar cerita-cerita sedih seumpama ini disajikan kepada saya.

Ya, saya Ratu Air Mata. Kesudahannya tangisan saya yang lagi hebat dari wanita itu.

Selama ini saya hanya melihat di TV dan mendengar cerita tentang ibu yang dibunuh anaknya sendiri. Kebanyakannya berpunca dari gangguan mental.

Tetapi hari ini saya berbual sendiri dengan ibu yang HAMPIR dibunuh anaknya. Anak yang masih lagi berusia setahun jagung. Allah Ya Allah berat sungguh ujian ibu ini dalam membesarkan anaknya.

“Saya ulang-ulang ayat itu berkali-kali. Alhamdulillah Puan Sue dia dengar juga rayuan saya. Akhirnya dia turunkan tangan dia dan campak pisau tu. Terus lari masuk bilik, tak bercakap sepatah pun.”

“Saya terduduk kat situ juga. Saya sangat-sangat sedih. Tak pernah saya rasa sekecewa ini. Saya gagal menjadi ibu dan mendidik anak saya. Saya gagal Puan Sue.”

“Tambah lagi sedih bila saya mengadu pada suami, saya pula yang dipersalahkan kerana tak pandai jaga anak. Apalah nasib saya Puan Sue. Saya rasa tak ada nilai lagi hidup saya ini.” Sudahi beliau sambil menyapu air mata.

Saya genggam tangan ibu ini menghulurkan sedikit semangat. Perlahan saya bersuara.

“Saya bersimpati atas apa yang Puan lalui. Dan saya kagum kerana Puan seorang ibu yang hebat dan tabah.”

“Kalau dikira pengalaman, saya ni bukanlah orang yang layak untuk memberi nasihat kepada Puan. Saya belum lagi sampai 10 tahun menjadi ibu. Malah saya juga bukan penceramah motivasi.

Tapi saya anak kepada seorang Cikgu yang juga seorang penceramah motivasi keibubapaan semasa hayatnya dulu. Izinkan saya berkongsi serba sedikit ilmu yang saya kutip daripada arwah Abah saya dulu.”

“Apa yang saya perhati dan alami, Abah saya sangat ‘murah’ dengan kata-kata MAAF dan TERIMA KASIH. Walau sekecil-kecil kesalahan, Abah saya dengan mudahnya menuturkan MAAF kepada anak-anaknya.

Begitu juga dengan perkataan TERIMA KASIH, sangat ringan di bibir dia. Setiap kali menelefon ke kampung dan bercakap dengannya, pasti Abah ucapkan TERIMA KASIH kerana menghubungi. Padahal itu sebahagian daripada tanggungjawab kita sebagai anak.”

“Dulu saya tak terkesan apa-apa pun dengan dua perkataan ini. Tapi bila sudah menjadi ibu ni saya akui yang dua perkataan ini ada keramatnya.”

“Okey… saya bagi contoh ya Puan apa yang saya amalkan pada anak-anak saya. Bukan untuk menunjuk-nunjuk, mungkin Puan boleh jadikan panduan.

Setiap kali menghantar anak ke sekolah di waktu pagi, saya pasti akan ucapkan kata-kata MAAF dan TERIMA KASIH pada dia. Saya pilih waktu itu sebab saya ingin dia berlapang dada tanpa sebarang gulana sebelum dia menuntut ilmu.

“Abang Ariq, mom minta maaf kalau mom ada buat silap, marah-marah Abang Ariq tadi ya. Dan terima kasih sebab tolong mandikan adik tadi ya.”

Lama-kelamaan, bila amalan ini sudah menjadi rutin, anak saya sendiri akan menjawab:

“Mom, Abang Ariq pun minta maaf sebab tak dengar cakap mom. Terima kasih juga sebab masak breakfast sedap untuk Abang Ariq”.

“Tengok Puan… Saya cuma masak roti bakar sahaja. Bukan pizza pun. Tapi sebabkan dua perkataan keramat inilah makanan yang biasa pun boleh jadi sedap dan hati yang keras boleh jadi lembut. Anak pun dapat merasakan yang kita ni sebenarnya sayang pada dia walaupun kita marah-marah.”

“Tak salah Puan sebagai ibu untuk kita lafazkan kata-kata maaf kepada anak-anak. Kita juga manusia biasa, tidak terlepas dari kesilapan. Tak sewajarnya untuk kita berasa ego dengan ‘title’ seorang ibu dan menganggap segala perlakuan kita betul semuanya. Percayalah, ego inilah yang akan memakan diri kita bila kita semakin tua nanti.”

“Yang keduanya, Puan jangan berasa malu dan rendah diri pada anak-anak tentang situasi kehidupan Puan. Tidak perlu untuk kita hidup dengan bertopengkan kepalsuan, semata-mata terikut-ikut dengan cara orang lain. Kita dengan cara kita. Berpijaklah di bumi nyata.”

“Puan perlu berterus terang pada anak-anak walaupun ia melibatkan hal kewangan. Berceritalah mengikut kefahaman umur mereka dan minta pandangan anak-anak dalam membuat sesuatu keputusan.

Dari situ, mereka akan merasakan diri mereka penting dan suara mereka juga didengari oleh ibubapa. Kadang-kadang anak kita ni matang daripada apa yang kita sangkakan.”

“Saya masih ingat lagi sewaktu kami adik beradik masih kecil dulu, sesekali Abah belanja kami makan air krim Cornetto. Tapi bukanlah selalu.

Ada ketikanya kami teringin sangat nak makan lagi ais krim Cornetto. Tapi kami segan dan kesian untuk meminta-minta dari Abah. Jadi kami berpakat-pakat duit tabungan dan berkongsi 1 ais krim untuk 2 orang.”

“Moral ceritanya Puan, kami tidak mengeluh dan merasa susah dengan kehidupan berjimat cermat yang diamalkan Abah itu. Malah ia mengajar kami untuk menjadi lebih kreatif dalam mencari jalan penyelesaian. Malah kami bersatu hati melakukannya.”

“Begitulah anak-anak kita pun Puan. Hati mereka lembut andai kita melayannya dengan lembut. Mereka mudah kasihan pada ibu dan ayah mereka. Dan mereka juga pemaaf orangnya. Itu yang saya banyak belajar dari anak-anak kecil ini.”

“Cubalah Puan. Balik nanti banyakkanlah bercakap dengan anak Puan. Untuk permulaan ni, tak kisahlah dia dingin macam ais sekalipun. Puan cakap je. Lama kelamaan InsyaAllah lembutlah hati dia.”

“Amalkanlah Surah Al-Syura Ayat 19. Baca dan hembuslah ke ubun-ubun dia. Ini yang Mama saya ajarkan. Doa ibu sentiasa didengari Allah.”

Sebelum mengakhiri perbualan kami, teringin sekali saya berkongsi satu tips untuk menyatukan keluarga ini. Satu ilmu yang saya kutip dari ceramah ‘Solat Itu Tiang Agama’ di masjid berhampiran rumah.

“Maaf Puan… Saya ingin bertanya. Selalukah Puan sekeluarga bersolat berjemaah?”

Tangisan yang sudah surut kembali berbunyi. Wanita itu menangis lagi. Rasa bersalah pula saya.

“Tidak pernah Puan Sue. Semenjak saya kahwin, sehinggalah anak sudah besar tak pernah kami solat berjemaah bersama-sama di rumah. Dah puas saya ajak suami, selalu dia menolak. Saya teringin melihat dia menjadi imam kami anak beranak.” Tangis wanita itu.

“Tak apa Puan, masih belum terlambat untuk Puan mencuba. Mungkin Puan sendiri boleh membawa anak-anak Puan untuk berjinak-jinak dengan masjid. Masjid sekarang tidak macam dulu lagi. Banyak sangat program-program yang mengajak kita ke arah kebaikan. Pasti mereka pun seronok.”

“Puan tahu tak kenapa orang sering menyebut solat itu tiang agama?”

“Sebenarnya dalam solat itu ada erti sepakat. Sepakat yang mendekatkan dan menyatukan hati-hati kita. Hanya dengan kesepakatanlah kita dapat memastikan keteguhan tiang agama daripada roboh.

Bagaimana untuk bersatu? Dengan cara solat berjemaah. Bila kita semua sebaris tegak merapatkan saf, hati-hati kita akan bersatu mengikut imam yang satu sebagai pemimpin. Dari situlah tiang agama teguh berdiri.

Samalah juga dengan sesebuah keluarga, hanya dengan solat berjemaah yang diimami oleh ketua keluarga, mampu menyatukan setiap hati ahlinya. Walau dalam senang mahupun badai melanda…kita tetap bersama-sama mengharunginya.”

Wanita itu mengangguk-angguk tanda bersetuju.

“Terima kasih Puan Sue kerana banyak berkongsi. Banyak ilmu yang saya dapat hari ni. dan InsyaAllah saya akan amalkan nanti. Puan Sue tolong dokan saya ya.”

“InsyaAllah saya doakan semoga Puan terus kuat untuk membawa keluarga Puan ke jalan yang diredhai Allah. Puan jangan anggap yang Puan keseorangan dalam mendidik anak tanpa sokongan suami. Sebenarnya seluruh alam bersama-sama dengan Puan andai Allah lah tempat pergantungan.”

Sungguh saat itu saya sangat rindukan arwah Abah saya. Terngiang-ngiang pesanan dia.

“Mek, Abah ni mungkin tak belajar tinggi. Tapi Mek tengok dan nilailah. Apa yang baik pada didikan Abah, ambillah. Kalau buruk, tinggallah. Janganlah pula dicemuh. Didiklah anak-anak Mek mengikut zaman dia.”

Suriati Shamsuddin
Ibu yang masih bertatih


Apabila Anak Ditanya Siapakah Paling Sayangi, Ini Jawapan Mereka

Siapakah agaknya yang lebih disayangi oleh anak-anak? Ibu atau ayah?

Jawapan yang diberikan oleh anak-anak ini bukanlah sesuatu yang mengejutkan sebenarnya.

LIKE dan FOLLOW Vocket di Facebook serta Instagram


Ibu Bapa 8 Mangsa Tragedi Langgar Terkilan Dengan Keputusan Mahkamah

Adakah anda masih ingat akan berita yang berlaku dua tahun lalu dimana 8 orang remaja berbasikal telah dilanggar oleh seorang wanita? Berita ini mendapat perhatian ramai pihak ketika itu.

Terbaharu, wanita tersebut telah dibebaskan oleh Mahkamah Majistret Johor Bahru atas dakwaan memandu secara melulu hingga menyebabkan kematian lapan orang remaja.

Berikutan itu, salah seorang ahli keluarga mangsa kejadian mewakili ahli keluarga mangsa-mangsa yang lain berasa terkilan dan tidak dapat menerima keputusan yang telah diputuskan.

Perkara ini dibincangkan oleh ahli keluarga mangsa menerusi group dalam aplikasi WhatsApp yang telah dibuat selepas kemalangan tersebut berlaku. Malah, para ahli keluarga mangsa akan berbincang untuk melawan semula kes atau sebaliknya.

Selain itu, para ahli keluarga mangsa tidak dimaklumkan perkembangan kes tersebut dan hanya mengetahui keputusan kes tersebut melalui media sosial semalam.

Untuk pengetahuan anda, wanita tersebut didapati tidak bersalah kerana tidak memandu di bawah pengaruh alkohol, tidak menggunakan telefon bimbit dan memakai tali pinggang keledar menjadi bukti wanita tersebut memandu dalam keadaan berhati-hati.

Keputusan tersebut juga dibuat berdasarkan beberapa faktor lain termasuk situasi jalan berbukit yang gelap dan berselekoh. Apakah pandangan anda mengenai isu ini?

Di bawah ini kami listkan beberapa artikel berkaitan dengan kes yang pernah jadi buah mulut netizen. Klik pautan di bawah untuk ketahui lebih lanjut.

Elak Bayar Tol, Netizen Cari Honda Jazz Langgar Kereta Pelumba Negara

Kematian Muhammad Adib Disahkan Kerana Dipukul Beberapa Individu Tidak Dikenali

Pihak Pendakwaan Mahu Buktikan Bekas CEO Cradle Fund, Nazrin Hassan Mati Dibunuh


Ibu Bapa Akan Didenda RM20,000 Jika Gagal Dapatkan Suntikan Vaksin Untuk Anak-Anak

Baru-baru ini kita dikejutkan dengan berita tentang seorang bayi berusia 3 bulan di Sabah yang diserang penyakit Polio. Penyakit yang telah lama ‘hilang’ selama 27 tahun di Malaysia. Puncanya ialah bayi malang tersebut tidak mendapat sebarang suntikan vaksin.

Ditambah pula dengan peningkatan jumlah penyokong anti-vaksin yang semakin meningkat mampu memburukan lagi keadaan ini.

Namun, tahukah anda bahawa kerajaan Malaysia telah menyediakan langkah berjaga-jaga bagi menangani masalah yang kian menular ini.

Menurut laporan Astro Awani, Timbalan Menteri Pembangunan Wanita, keluarga dan masyarakat, Hannah Yeoh menyatakan bahawa pihaknya mengambil isu tidak mengvaksin anak sesuatu yang serius, terutamanya jika ia menjejaskan kesihatan mereka.

Beliau menyatakan bahawa jika siasatan mendapati bahawa seorang anak telah diabaikan sehingga menyebabkan kematian, ibu bapa boleh didakwa di bawah Akta Kanak-Kanak 2001.

“Akta kanak-kanak mempunyai Fasal tentang pengabaian. Vaksinasi adalah sangat penting untuk kesihatan kanak-anak.”

Menurut seksyen 31 (1) (a) Akta Kanak-kanak 2001, mana-mana orang yang menjaga seorang kanak-kanak yang mendera, cuai, mengabaikan atau mendedahkan anak itu dengan cara yang mungkin menyebabkan kecederaan fizikal atau emosi atau membenarkan kanak-kanak tersebut didera , diabaikan, ditinggalkan atau terdedah boleh didenda sehingga RM20,000, penjara maksimum 10 tahun, atau kedua-duanya sekali.

Awal tahun lalu, Kementerian Kesihatan Malaysia telah mencadangkan untuk mewajibkan setiap kanak-kanak di negara ini perlu mendapatkan suntikan vaksin memerangi pergerakan anti-vaksin yang semakin meningkat.

Awal minggu ini kita digemparkan dengan kembalinya penyakit Polio di Malaysia setelah menghilang selama 27 tahun dari negara ini. Seorang bayi berusia 3 bulan di Tuaran, Sabah sah positif penyakit Polio ini. Klik pautan di bawah untuk bacaan lanjut.

Bayi 3 Bulan Dijangkiti Virus Polio, Kes Pertama Setelah 27 Tahun Malaysia Bebas Jangkitan Tersebut

Ini Penjelasan Seorang Doktor Mengapa Vaksin Sangat Penting Kepada Kanak-Kanak

Ini Yang Anda Patut Tahu Tentang Antivaksinasi Yang Mendabik Dada Anak Sihat Tanpa Immunisasi


5 Bahaya Kesan Tidur Berlebihan Didedahkan

“Terlebih tidur pun boleh menjejaskan kesihatan. Tak logik langsung!!”

“Ceteknya pemikiran!! Terlebih tidur pun dikatakan tak elok!”

Kini masalah tidur berlebihan atau berkurangan semakin meningkat di kalangan rakyat Malaysia gara-gara langsung tidak bekerja atau terpaksa lakukan lebih dari 2 kerja pada satu masa. Hakikatnya isu tempoh tidur panjang atau pendek boleh membahayakan kesihatan diri. Namun ramai memandang rendah isu ini, tanpa memikirkan kesan negatif yang bakal jadi.

Masalah tidur berlebihan (oversleeping) juga dikenali sebagai hypersomnia di mana waktu tidur melebihi 12 jam sehari. Bagi peringkat dewasa, pola waktu tidur yang normal adalah dalam lingkungan 6 – 8 jam sehari.

Berdasarkan kajian yang dilakukan di peringkat antarabangsa mendapati sebanyak 5% – 10% pesakit yang berjumpa doktor disahkan mengalami masalah hypersomnia. Menurut Prof. Dr. Azhar Mohd Zain, Pakar Psikiatri, Jabatan Psikiatri, Fakulti Perubatan UPM:

Hipersomnia berlaku disebabkan oleh beberapa perkara, antaranya: gejala narcolepsy, breathing related sleep disorder, central sleep Apnea & perubahan gaya hidup.

Antara bahaya yang boleh mengundang akibat terlebih tidur ialah:

Gangguan yang berlaku pada otak di mana kita gagal mengalwal rasa mengantuk dan akan tertidur sebentar pada siang hari dalam apa jua keadaan tanpa sedar.

Gangguan pernafasan sewaktu tidur berlaku kepada mereka yang mengalami masalah obesiti di mana sukar bernafas akibat tahap oksigen yang dimiliki sangat rendah sewaktu tidur.

Pernafasan terhenti seketika kerana otak tidak menghantar isyarat yang betul kepada otot yang mengawal pernafasan sewaktu sedang tidur.

Tidur berlebihan akan turut mempengaruhi perubahan gaya hidup kerana pola tidur yang tidak teratur.

Cepat lupa, diabetes, obesiti, keletihan, kemurungan, kencing manis, sakit belakang, sakit jantung, stres/tekanan dan juga boleh menyebabkan kematian.

Baca: Bagaimana Dapatkan Tidur Yang Mencukupi Dan Berkualiti

Berdasarkan penelitian, jumlah tidur 9 – 12 jam sehari sangat tidak digalakkan kerana melebihi had waktu rehat yang sepatutnya. Pola tidur berlebihan boleh melambatkan fungsi sel otak di samping mengakibatkan masalah ingatan.

Kadar metabolisme berjalan dengan kadar sangat perlahan dalam badan ketika kita sedang tidur. Oleh itu, orang yang ada hipersomnia berisiko tinggi untuk mengalami obesiti sehingga 21% berbanding mereka yang mendapatkan tidur secara normal.

Mungkin buat mereka yang suka tidur lebih lama sesuai ada katil yang direka khas untuk mereka yang malas bangun dari tidur.

Kesihatan diri harus dijaga,
Waktu tidur dikawal secukupnya,
Pemakanan buah-buahan diamalkan juga,
Doa sebelum tidur jangan dilupa,
Moga badan sihat, cergas sentiasa.

Baca: Jurugambar Dedahkan Di Mana Pelarian Kanak-Kanak Syria Tidur


Ibu Bapa Angkat Jepun Buat Aku Lebih Hargai Orang Tua Sendiri

“Otousan… okaasan hontouni iro-iro na arigato gozaimasu, iro-iro na sumimasendeshuta…”

“Otousan….okaasan….sungguh-sungguh!! Saya berterima kasih atas segala-segalanya dan saya meminta maaf atas segala-galanya.”

Sebelum menjalani latihan di Jepun, aku dan 6 orang lagi sahabat-sahabat ku mengikuti kursus persediaan di PLKP (Pusat Latihan Kejuruteraan Pertanian) Serdang selama 3 bulan.

Kami telah terpilih daripada 22 orang peserta yang lain. Kami diajar asas bahasa Jepun, budaya masyarakat Jepun, pengendalian mesin/jentera pertanian dan beberapa perkara asas yang lain.

Kami juga sebagai kohai (junior) berpeluang berjumpa dengan sempai-sempai (senior) yang pernah mengikuti program ini dahulu. Mereka banyak berkongsi pengalaman dangan kami, bagaimana untuk menjalani kehidupan di Negara Samurai itu.

Kami mula merasa agak bimbang, kerana sudah mendapat gambaran sebenar kehidupan di sana. Perkara yang paling dirisaukan ialah, takut-takut ada antara kami yang tidak dapat bertahan dengan kehidupan di sana.

Harap-harap tak buat keputusan untuk pulang awal, sebab perkara ini telah terjadi kepada segelintir sempai kami. Jika salah seorang dari kami pulang, ia akan memburukkan reputasi pelatih Malaysia.

Tiba pada 23 April 2010, Mai-chan menunjukkan aku bilik yang akan aku diami. Asing. Aku tinggal berasingan dari mereka. Mungkin “orang asing” ini akan membuatkan mereka tidak selesa untuk tinggal bersama. Aku pun lebih suka begini. Senang untuk aku bergerak dan melakukan aktiviti ku sendiri.

Sedikit perkongsian info, “-san” ialah ganti diri untuk encik, contoh Lie-san. “–chan” ialah ganti diri untuk kanak-kanak atau perumpuan yang rapat dengan kita, contoh Shin-chan atau Mai-chan. “–kun” ialah ganti diri untuk lelaki yang rapat dengan kita, contoh Lie-kun.

Ketika aku ke kandang lembu untuk memperkenalkan diriku, Mai-chan meluru kepadaku sambil mengucapkan “konbanwa” (selamat malam). Sambil menundukkan kepalanya kepadaku, aku membalas kembali salamnya. Mai-chan memperkenalkan aku kepada Otousan. Otousan menyapa ku. “Ooii lie, kombanwa”. Aku membalas “Konbanwa. Dozo yoreshiku onegaishimasu”.

Kemudian aku diperkenalkan dengan Okaasan. Kelihatan seorang perempuan setengah usia, berbadan kecil, bergerak pantas, berlari-lari membuat kerja dihadapanku. Dia berlalu tanpa mempedulikanku. Melakukan kerja, sambil menghempas alatan di tangannya seolah-olah memberikan suatu “amaran” kepadaku.

Aku turut dijemput ke ruang makan keluarga ini untuk makan malam bersama. Kelihatan Otousan, Okaasan, Oniesan dan Mai-can semuanya menungguku di ruang tersebut sejak dari tadi. Di atas meja makan, kelihatan Gohan, Misoshiru, Tempura, Sushi dan Sashimi.

Seawal jam 5:20 pagi, aku mula membersihkan najis lembu dan meletakkan “momigara” (sekam padi) di laluan lembu ke tempat shiboru (memerah susu lembu). Itulah tugasku setiap hari, siang dan malam bekerja. Aku juga mengangkat makanan lembu untuk diproses serta buat 2-3 kerja berat, sekali gus sangat-sangat memeras empat kerat tulang-temulang aku ini.

Aku pernah dimarahi berkali-kali kerana kelembapan aku melaksanakan tugasan-tugasan. Okaasan menyebut beberapa baris ayat dalam bahasa Nippon yang tidak aku fahami, tetapi tetap menyakitkan hati. Kesakitan di seluruh badan ku tidak aku rasai kerana sakit hati dihina sebegini.

Apabila sakit hati, aku jadi tak lalu makan menyebabkan makanan tidak dapat aku habiskan. Lagi sekali aku dimarahi kerana perbuatan itu satu pembaziran dan seolah-olah menghina dan tidak menghargai. Aku meminta maaf dan minta diri untuk pergi dengan keadaan hati pedih.

Begitulah diari hidupku sejak aku sampai disini. Hendak dikatakan hampir setiap hari aku dimarahi sampai aku jadi lali. Herdikan, marah dan celaan itu menyakitkan hati. Kadang-kadang terasa seperti dipermainkan dan dibuli-buli. Terasa macam budak sekolah rendah yang belum masuk jawi.

Ada 1 insiden yang tidak boleh aku lupakan ialah ketika aku menunggu di ruang makan seorang diri. Agak lama juga aku bersendiri. Tiba-tiba, aku terdengar bunyi seseorang berlari masuk ke dalam rumah. Okaasan (ibu angkat) membuka pintu ruang makan, kemudian menghempaskannya ke tepi.

Sambil membebel dan memarahi aku dengan bersungguh-sungguh, melompat-lompat dan menghentak-hentakkan kaki, mencapai makanan dan menghempaskannya di meja makan dan berlalu pergi, membuatkan aku terpinga-pinga sendiri. Aku tidak tahu apakah salah aku sehingga dilakukan begini.

Rupa-rupanya, semua disebabkan oleh arahan mereka yang aku sudah tersalah fahami. Aku pulang awal untuk makan malam, dan membiarkan mereka membuat kerja di kandang yang belum selesai.

Tidak pernah aku diperlakukan sebegini. Ya Allah apakah dosa ku. Aku ingin perbaiki. Ya Allah, tolonglah, bantulah diri ini. Tiba-tiba aku tersedar, isyarat dari Allah aku fahami setelah aku muhasabah diri.

Sebenarnya aku tidaklah kisah diperlakukan begini, sebab sejak dari mula sudah aku agak ini akan terjadi. Cuma ego aku yang tinggi menggunung seperti Everest memang sudah tertimbus di bawah kaki. Inilah hikmah aku kesini. Allah ingin membuang sifat aku yang suka meninggi diri.

Ada suatu lagi isyarat yang sangat-sangat aku pasti. Tatkala teringatkan ibuku, membuatkan aku sebak sampai tak keruan lagi. Satu demi satu dosaku kepada ibuku, aku recall dan aku ingati.

Ya Allah, inilah rupanya, kenapa keluarga angkatku melakukanku sebegini. Sebab aku banyak dosa dengan ibuku sendiri. Dan barulah aku sedar dan barulah aku sangat-sangat menghargai “SEBAIK-BAIK INSAN IALAH IBU DAN BAPAKU YANG AKU CINTAI”.

Cepat-cepat, aku berlari mendapatkan jitensyaku (basikalku), mengayuh dengan sekuat-kuat hati. Tokiwaya (sebuah pasaraya) aku tujui.

“Tutt…tutt….tutt…tutt…tutt….number you have dail…bla..bla..bla…” Ish apa ni. Aku mendail lagi. Alhamdulillah dapat bercakap dengan ibu kesayangan.

“Assalamualaikum mak,” ujar ku.
“Waalaikumsalam. Abang Ngah ke ni?” tanya mak kepada aku

Tatkala itu aku tidak boleh berkata-kata lagi. Rindu, sedih, insaf dan sebak telah menguasai diri. Mak tanya aku lagi; “Abang ngah kenapa ni?”

Semasa malam terakhir aku berada di rumah keluarga angkatku, aku berasa tidak sabar untuk pulang, tetapi aku juga berasa sangat bersyukur ditempatkan di sana. Walaupun didikan dan ajaran mereka agak keras, tetapi ianya betul-betul membentuk jiwaku menjadi seorang insan.

Sesungguhnya, pengalaman itu ialah guru yang paling kejam. Tetapi guru yang kejam itulah yang dapat mengubah diri kita daripada “orang” menjadi “manusia”.

Selepas waktu makan malam, aku dengan penuh rasa rendah diri berterima kasih kepada keluarga angkatku terutamanya kepada Otousan dan Okaasan kerana menjagaku disana. Aku juga meminta maaf atas segala kesalahan dan kesilapanku.

“おとうさん。。おかさん。。ほんとうに　いろいろな　ありがとう　ございます　いろいろな　すみません出主他。。。”

“Otousan… Okaasan… sungguh-sungguh saya berterima kasih atas segala-segalanya dan saya meminta maaf atas segala-galanya.”

Aku ini bukanlah seorang anak yang soleh. Dari kecil sampai sekarang, memang banyak dosa yang aku lakukan terhadap kedua orang tuaku. Tapi yang pasti, setiap kali aku mengguris perasaan mereka, dengan pantas aku akan mendapat balasan, memang akan “dibayar cash”.

Tapi jika aku tidak mendapat kesusahan, aku akan rasa tidak tenang seolah-olah seluruh makhluk di langit dan bumi mencelaku dengan perkataan; “Celaka, celakalah engkau.” Lalu, aku akan cepat-cepat meminta ampun dan maaf kepada orang tuaku, sebab aku tahu nerakalah tempat aku pada hari itu.

Meminta maaflah perkara yang paling susah bagiku, tetapi selepas meminta maaf banyak keajaiban berlaku. Oh, asking for apologise is the hardest thing. I will cry a lot to do this.

Di dalam kehidupan kadang-kadang kita ada segalanya. Tetapi kita kehilangan sesuatu. Mungkin gagal dalam satu bahagian hidup atau hidup tidak tenang. Mungkin kita telah melakukan satu kesalahan besar yang kita anggap kecil dan remeh temeh, seperti kesalahan melukakan dan mengguris perasaan ibu dan bapa.

Ia ibarat Kapal Titanic yang melanggar iceberg. Iceberg yang kita nampak itu kecil sahaja, rupa-rupanya sangat besar dan bahaya sehingga membuatkan Kapal Titanic karam. Begitulah ibaratnya kesalahan kita terhadap kedua orang tua, sehingga boleh menggelamkan kehidupan kita.

Kita patut sentiasa meminta ampun dan maaf kepada kedua orang tua kerana mereka merupakan KERAMAT HIDUP kita. Kita hidup di dunia ini bukanlah untuk membalas jasa mereka, kita hidup sekadar menumpang berkat dan doa mustajab daripada mereka.

Ya Allah, jadikanlah kami ini anak yang soleh dan solehah yang sentiasa membahagiakan dan mendoakan kedua orang tua. Lindungilah kami daripada menderhaka kepada mereka. Tempatkan kedua orang tua kami dikalangan orang-orang yang engkau cintai.

Bahagiakanlah ibu bapa, minta maaflah kepada mereka.


Benarkah Ibu Bapa Berhutang Kepada Anak-Anak? Lelaki Ini Berikan Sebabnya

Nota Editor : Kisah ini asalnya diterbitkan di fb page Fahd Pahdepie, seorang penulis muda berasal dari tanah seberang. Beliau suka menulis di sela waktu lapang, seorang suami romantis dan ayah yang penyayang kepada dua orang putera comel. Kami menerbitkan semula hasil tulisannya di The Vocket dengan izin dari penulis asal. Semoga perkongsian indah ini menyuburkan lagi rasa cinta di hati.

Kita selalu berhutang banyak cinta kepada anak-anak. Tidak jarang, kita memarahi mereka saat kita lelah. Kita membentak mereka padahal mereka belum benar-benar paham kesalahan yang mereka lakukan. Kita membuat mereka menangis karena kita ingin lebih dimengerti dan didengarkan. Tetapi seburuk apapun kita memperlakukan mereka, segalak apapun kita kepada mereka, semarah apapun kita pernah membentak mereka… Mereka akan tetap mendatangi kita dengan senyum kecilnya, menghibur kita dengan tawa kecilnya, menggenggam tangan kita dengan tangan kecilnya… Seolah semuanya baik-baik saja, seolah tak pernah terjadi apa-apa sebelumnya… Mereka selalu punya banyak cinta untuk kita, meski seringkali kita tak membalas cinta mereka dengan cukup.

Kita selalu berhutang banyak kebahagiaan untuk anak-anak kita. Kita bilang kita bekerja keras demi kebahagiaan mereka, tetapi kenyataannya merekalah yang justru membahagiakan kita dalam lelah di sisa waktu dan tenaga kita. Kita merasa bahwa kita bisa menghibur kesedihan mereka atau menghapus air mata dari pipi-pipi kecil mereka, tetapi sebenarnya kitalah yang selalu mereka bahagiakan. Merekalah yang selalu berhasil membuang kesedihan kita, melapangkan kepenatan kita, menghapus air mata kita.

Kita selalu berhutang banyak waktu tentang anak-anak kita. Dalam 24 jam, berapa lama waktu yang kita miliki untuk berbicara, mendengarkan, memeluk, mendekap, dan bermain dengan mereka? Dari waktu hidup kita bersama mereka, seberapa keras kita bekerja untuk menghadirkan kebahagiaan sesungguhnya di hari-hari mereka, melukis senyum sejati di wajah mungil mereka?

Tentang anak-anak, sesungguhnya merekalah yang selalu lebih dewasa dan bijaksana daripada kita. Merekalah yang selalu mengajari dan membimbing kita menjadi manusia yang lebih baik setiap harinya. Seburuk apapun kita sebagai orangtua, mereka selalu siap kapan saja untuk menjadi anak-anak terbaik yang pernah kita punya.

Kita selalu berhutang kepada anak-anak kita. Anak-anak yang setiap hari menjadi korban dari betapa buruknya cara kita mengelola emosi. Anak-anak yang terbakar residu ketidakbecusan kita saat mencoba menjadi manusia dewasa. Anak-anak yang menanggung konsekuensi dari nasib buruk yang setiap hari kita buat sendiri. Anak-anak yang barangkali masa depannya terkorbankan gara-gara kita tak bisa merancang masa depan kita sendiri.

Tetapi mereka tetap tersenyum, mereka tetap memberi kita banyak cinta, mereka selalu mencoba membuat kita bahagia.

Maka dekaplah anak-anakmu, tataplah mata mereka dengan kasih sayang dan penyesalan, katakan kepada mereka, “Maafkan untuk hutang-hutang yang belum terbayarkan… Maafkan jika semua hutang ini telah membuat Tuhan tak berkenan. Maafkan karena hanya pemaafan dan kebahagiaan kalianlah yang bisa membuat hidup ayah dan ibu lebih baik dari sebelumnya… Lebih baik dari sebelumnya.”


Ibu Bapa Berimpian Anak Jadi Menteri Antara Punca Kemurungan Remaja Di Wilayah Persekutuan

Isu kemurungan bukanlah satu perkara yang boleh diambil remeh di kalangan rakyat Malaysia. Baru-baru ini Menteri Kesihatan, Dr Zaliha Mustafa mendedahkan Wilayah Persekutuan merekodkan masalah kemurungan dan anxiety tertinggi tahun lalu.

Dr Zaliha berkata, dapatan itu diperoleh berdasarkan saringan membabitkan 336,900 penduduk di seluruh negara yang dilaksanakan pada tahun lalu.

Antara beberapa faktor utama yang menyumbang kepada masalah kemurungan di Wilayah Persekutuan ialah kos sara hidup tinggi, miskin bandar, masalah perhubungan dengan ibu bapa dan rakan sebaya.

“Pada 2022, kita menjalankan saringan keseluruhan membabitkan 336,900 dan dalam keputusan itu, kita dapati negeri tertinggi alami masalah kemurungan dan anxiety ialah di Wilayah Persekutuan, orang Wilayah Persekutuan banyak masalah.

“Seperti diketahui ramai golongan B40 di Wilayah Persekutuan selain masalah perhubungan contohnya tekanan dari ibu bapa yang mahu anaknya menjadi menteri, kasihan anak-anak jadi tertekan,” katanya pada sesi jawab lisan di Dewan Rakyat hari ini.

Beliau memberi jawapan tersebut bagi soalan tambahan Mohd Sany Hamzan (PH-Hulu Langat) yang ingin tahu negeri mana mempunyai kes tertinggi masalah gangguan mental di negara ini.


Ibu Bapa Boleh Didenda Dan Dipenjara Jika Memuat Naik Gambar Anak Di Perancis

Polis Perancis mengeluarkan kenyataan bahawa ibu bapa perlu lebih berhati-hati sebelum memuat naik gambar anak mereka di Facebook. Logiknya amaran itu adalah kerana gambar-gambar itu boleh menjejaskan privacy dan keselamatan anak-anak.

Pihak berkuasa beranggapan bahawa gambar-gambar itu nanti boleh menarik perhatian pedophile dan juga akan menyebabkan masalah psikologi kepada anak-anak itu di masa hadapan.

Menurut suratkhabar Le Figaro, Eric Delcroix yang merupakan peguam dalam undang-undang internet Perancis berpendapat sebarang gambar yang dimuat naik tanpa persetujuan, anda boleh dipenjara selama setahun dan denda sebanyak 45,000 euro (lebih kurang RM203 ribu). Dan undang-undang ini tidak terkecuali kepada gambar-gambar anak anda juga.

Pihak berkuasa perancis menasihatkan penjaga untuk menetapkan privacy setting yang tinggi supaya gambar-gambar anak mereka tidak mudah tersebar di serata Facebook. Jay Parikh, jurutera di Facebook mengeluarkan kenyataan bahawa mereka sedang membangunkan satu feature di mana anda akan diberitahu sekiranya gambar yang anda kongsi itu bakal tersebar secara meluas.

Jika mengikut undang-undang di Perancis ini, di masa hadapan anda boleh disaman oleh anak anda sendiri kerana memuat naik gambar mereka ketika kecil tanpa persetujuan kedua-dua pihak. Ada kebenaran tentang kembimbangan pihak berkuasa Perancis ini. Jadi berhati-hati ya jika berkongsi gambar anak anda.


Ibu Bapa Di Filipina Kreatif, Beri Nama Anak ‘Corona’

Rakyat Filipina terkena dengan kisah inspirasi yang pelik dan luar biasa. Pantang sahaja satu peristiwa besar berlaku di sana, mereka akan pastikan peristiwa itu diabadikan dengan mereka. Cuma yang pelik apabila mereka memilih untuk mengingati peristiwa tersebut dengan menamakan anak mereka sempena peristiwa itu.

Terbaharu, wabak coronavirus yang telah melanda 172 negara termasuk Filipina telah menjadi popular di sana apabila kebanyakkan orang tua memilih untuk menamakan bayi mereka dengan nama ‘Corona’.

Berita ini telah diciap oleh seorang pengguna Twitter, Nina Cayosa yang mendakwa bahawa dia mendengar bahawa ada bayi perempuan yang dilahirkan pada 15 March lalu diberi nama sebagai Covid Bryant.

Saw a message where one of the maid’s daughters gave birth last March 15 (start of the lockdown) & you’ll never guess what they named their NEWBORN CHILD…….

— niña cayosa (@ninacayosa) March 17, 2020

Walaupun ciapan beliau tidak menyertakan apa-apa maklumat mengenai keluarga atau bayi tersebut, namun jika difikirkan ia masuk akal kerana kebanyakkan rakyat Filipina sangat meminati mendiang Los Angles Lakers, Kobe Bryant.

GMA News pula melaporkan bahawa ada keluarga yang menamakan anak mereka dengan nama Covid Lorraine dan Covid Rose. Netizen turut bergurau dengan menyatakan bahawa anak mereka seharusnya dinamakan Coviduvidapdap.

Namun tidak pasti adakah budaya baharu ini sudah popular di sana, tetapi ia sedikit sebanyak menghiburkan. Filipina telah mencatatkan 501 kes di sana dan mencatatkan 33 kematian, manakala lebih 18 pesakit sudah pulih.

Untuk bacaan lanjut mengenai COVID-19, klik pautan di bawah.

Acara Himpunan Tabligh Di Indonesia Batal, Semua Peserta Akan Dikuarantin

Anti-Vaksin Tuduh Doktor Menipu, Tidak Percaya Vaksin Mampu Ubati COVID-19

Datuk Bandar Di Itali Bertukar Nada Gangster, Nasihat Penduduk Yang Masih Berdegil


Ibu Bapa Diminta Bayar Ganti Rugi Selepas Anak Jatuhkan Patung Teletubbies Bernilai RM27,000

Tular semalam kisah seorang kanak-kanak di Hong Kong yang secara tidak sengaja terlanggar patung besar Teletubbies yang bernilai HKD50,000 (kira-kira RM27,000).

Kanak-kanak itu bernasib baik kerana tidak mengalami sebarang kecederaan, namun nasib kurang baik bagi ibu bapanya apabila terpaksa membayar pampasan kerugaian sebanyak HKD33,600 (kira-kira RM18,000).

Mereka memutuskan untuk berbuat demikian selepas 1 daripada pekerja kedai mainan itu memberitahu bahawa kanak-kanak tersebut didakwa = menendang arca tersebut.

Melalui satu rakaman CCTV, tiada bukti yang menunjukkan bahawa kanak-kanak lelaki itu menendang patung tersebut. Sebaliknya ia jatuh selepas kanak-kanak itu cuba bersandar pada patung Teletubbies.

Selepas video itu tular, bapa kepada kenak-kanak lelaki itu menyalahkan pekerja KK Plus kerana membuat dakwaan palsu kepada dia dan isterinya.

Bapanya turut meminta pihak premies untuk memulangkan kembali wang pampasan yang telah dibayar, menurut The Standard. Walaupun kerosakan patung itu masih disebabkan oleh anaknya, dia menyatakan bahawa pihak kedai sepatutnya meletakkan sesuatu sebagai tanda amaran.

Difahamkan bahawa premis telah memohon maaf kepada ibu bapa dan akan memulangkan bayaran balik kepada mereka.

China Press melaporkan bahawa kejadian itu telah memberi kesan emosi kepada kanak-kanak lelaki berusia 5 tahun itu yang terpaksa mengambil cuti beberapa hari dari sekolah.

Pihak kedai juga menyebut bahawa mereka sangat mengambil berat tentang pelanggan mereka, dan itulah sebabnya mereka segera menghubungi ibu bapa dan membayar balik mereka.

Kisah benar kanak-kanak liar yang memeranjatkan dengan ilustrasi gelap. Rujuk pautan di bawah untuk membaca.

Kisah Benar Kanak-Kanak Liar Yang Memeranjatkan Dengan Ilustrasi Gelap

Selepas Proton Saga, Tular Pula Kanak-Kanak Bawah Umur Memandu Lori Tangki

Sementara Kita Kurang Ambil Perhatian, Lelaki Ini Dedahkan Bahaya Pedophilia Kepada Masyarakat


Ibu Bapa Lalai, Bayi 1 Tahun Hanyut Ke Tengah Laut Sejauh 1.5 KM

Seorang bayi berjaya diselamatkan setelah angin kencang membawanya jauh dari daratan sehingga hanyut kurang dari satu batu ke laut. Kedua ibu bapanya dikatakan bersikap lalai ketika mandi laut di luar bandar Kelibia di Timur Laut Tunisia pada hari Sabtu lalu, lapor The Independent.

Setelah menyedari bahawa anak perempuan mereka yang berusia lapan belas bulan telah dihanyutkan ke laut, ibu bapa tersebut terus bergegas memberi tahu pihak berkuasa.

Menerusi Unit Perlindungan Awam, dibantu oleh sukarelawan yang menggunakan jet ski, mereka berjaya menemui bayi tersebut di tengah-tengah laut tanpa sebarangan kecederaan. Video yang diambil oleh pemandu jet ski menunjukkan seorang lelaki bertindak menarik pelampung bayi tersebut.

Difahamkan, ramai rakyat Tunisia yang membanjiri pantai tersebut pada bulan ini bagi menghilangkan rasa bahang musim panas. Bagaimanapun, pandemi COVID-19 telah menyebabkan beberapa lokasi, seperti pantai di luar ibu kota dan di dalam pusat pelancongan ditutup untuk masyarakat umum.

Walaupun begitu, suhu tinggi menyebabkan rakyat Tunisia, terutama yang mempunyai anak, memanfaatkan hujung minggu mereka untuk menikmati perairan Mediterranean dan pantai disekitarnya.

Untuk rekod, Tunisia kini berdepan dengan wabak COVID-19 yang telah menyebabkan sistem kesihatan mereka berada di tahap yang tinggi. Ketika ini, beberapa negara Eropah dan Amerika Syarikat sudah menghulurkan bantuan kepada negara tersebut dalam usaha untuk melawan wabak COVID-19.

Sorok selipar dan solat dalam gelap, jemaah surau di Kelantan punca Kluster Pauh Lima? Klik pautan di bawah untuk membaca.

Sorok Selipar Dan Solat Dalam Gelap, Jemaah Surau Di Kelantan Punca Kluster Pauh Lima?


Ibu Bapa Luah Kerisauan Buku Kisah Nabi Dihiasi Dengan Ilustrasi Tidak Sopan

Sudah menjadi kebiasaan bagi keluarga umat Islam membesarkan anak-anak dengan kisah-kisah teladan daripada sirah Nabi. Penuh dengan pengajaran serta mendekatkan diri kepada Allah antara yang membuatkan kisah-kisah Nabi diajarkan dan didedahkan kepada anak-anak.

Diharap kisah teladan mampu memberi pengajaran kepada anak-anak, sebuah penerbit buku tempatan ini nampaknya mengambil ‘cara’ yang berbeza dalam menggambarkan kisah teladan para Nabi yang secara tidak langsung menarik perhatian para ibu bapa.

Menurut perkongsian pengguna Facebook iaitu Syed Azmi, beliau menerima aduan daripada seorang ibu yang memaklumkan anaknya memberitahu terdapat gambar yang kurang sopan pada buku kisah Nabi yang dibeli. Gambaran lelaki separuh bogel yang bermesra di kolam renang antara dipaparkan pada buku ini.

Meskipun gambaran yang dibuat bertujuan untuk menerangkan dengan lebih jelas mengenai situasi pada zaman Nabi Lut, para ibu bapa dan netizen nampaknya kurang bersetuju dengan pendekatan yang digunakan. Tidak kurang juga yang mencadangkan agar laporan dibuat terus ke Bahagian Penguatkuasaan dan Kawalan (PKK), Kementerian Dalam Negeri (KDN).

Bagi mendapatkan jawapan lanjut, saudara Syed Azmi telah membuat laporan kepada pihak penjual di mana aduan yang dibuat disampaikan kepada pihak penerbit dan juga penjual.

Berdasarkan jawapan yang diterima Syed Azmi dikongsikan kepada VOCKET, penjualan buku ini dari rangkaian kedai dan wakil penjual mereka sudahpun dihentikan.

Walau bagaimanapun,ahli dropship seperti di Shopee dan Lazada agak sukar berikutan peniruan gambar produk jualan. Namun, phak penerbit yakin aktiviti ini bakal dihentikan berikutan ahli dropship yang memesan semula kepada pihak penerbit.

“Saya ucapkan berbanyak terima kasih dan kesudian berkongsi proses pilihan buku serta kerjasama beliau sama sama membuat penambahbaikan. Saya bukan hendak menghakimi dan jauh sekali menghukum dalam post ini, sekadar post asal ini mencari kepastian saksama.” ulas Syed Azmi terhadap respon yang diberikan penerbit.

Kemas kini: Menerusi maklum balas yang diterima, pihak penerbit sudi untuk refund semula duit yang sudah dibayar bagi mendapatkan buku tersebut. Apa yang perlu dibuat para ibu bapa adalah memulangkan semula kepada pihak penerbit di mana caj penghantaran akan ditanggung. Selain itu, para pembeli juga perlu menyertakan resit untuk mendapatkan semula wang pembelian.

Adakah anda merasakan gambar yang disertakan sesuai untuk tontonan kanak-kanak bagi menggambarkan situasi zaman berkenaan atau sebaliknya. Kongsikan pendapat anda di ruangan komen Facebook VOCKET.

Tular pada minggu ini apabila penyampai radio dihujani kecamana selepas video TikTok beliau ketawakan guru tular.

Penyampai Radio Dihujani Kecaman Selepas Video TikTok Ketawakan Guru Tular

Bangga Cium Bibir Adik Angkat, Tindakan Lelaki Ini Ditegur Penceramah Bebas


Wanita Ini Kongsi Tip Pujuk Ibu Bapa Yang ‘Takut Anak Rugi Berbisnes’

Nota Editor: Terima kasih kepada Puan Reni Bt Rahmat kerana sudi menulis dan berkongsi penulisan ini di Vocket.

Beliau menulis tip ini apabila terbaca surat penulis yang dihantar kepada Puan Ainon Mohd, Pengerusi ABS Ainon Holding Sdn Bhd & PTS Media Group Sdn Bhd, yang banyak berkongsi tip-tip bisnes di dalam Facebook beliau.

Sebagai generasi pertama yang beralih secara besar-besaran daripada generasi makan gaji ke generasi keusahawanan, sudah pasti masih ramai ibu bapa yang tidak setuju dengan keputusan anak-anak untuk berbisnes. Semoga penulisan ini membantu anda yang menghadapi konflik dengan ibu bapa akibat berbisnes.

Lewat malam ini saya terbaca surat yang dihantar kepada Puan Guru.

Saya terpanggil untuk memberi komen pendapat saya yang tidak seberapa ini. Ilmu secebis cuma. Namun, apabila bisnes dikaitkan dengan ketidakpuasan hati kita terhadap ibu bapa, saya rasa perlu untuk berkongsi.

Jangan pernah salahkan keluarga kita terutama mak ayah kita sendiri.

Kerana kena yakin, jatuh bangun kita dalam bisnes, adalah dari restu mereka juga.

Apabila kita menegakkan kebenaran dengan bertegang urat dengan mereka, percayalah, bisnes tersebut pasti akan berada di mode : STATIK.

Nak naik atas tak dapat, malahan makin jatuh ke bawah.

Secara tidak langsung apabila kita kerap berbalah dengan mereka, ia meninggalkan rasa kecil hati di dalam jiwa mereka.

Apabila mereka kecil hati, terkadang tersimpan jauh di sudut hati, mereka akan kerap mengaitkan tentang perniagaan kita dengan rugi.. rugi.. rugi. Apabila kata-kata itu menjadi doa, ia akan mengikut sangkaan fikiran mak ayah itu tadi.

Apa sahaja mak ayah cakap, angguk sahaja. Ingat pesan puan guru, mengalah bukan bermaksud kita kalah.

Di dalam konteks hubungan dengan manusia, lebih-lebih lagi ikatan sebagai ibu dan ayah, mengalah itu satu kemestian, kewajipan. Kita mengalah untuk mengharmonikan hubungan.

Hubungan yang baik, mampu membawa kepada jiwa yang gembira. Apabila hubungan dan jiwa bahagia, ia mampu menarik lebih banyak aura positif ke dalam hidup kita.

Lebih-lebih lagi, jiwa bahagia itu milik ibu kita sendiri.

2. Kurangkan atau kalau boleh jangan langsung bercakap soal masalah bisnes dengan mak ayah.

Kenapa mak ayah asyik berfikiran negatif? Pasti ada perkara yang trigger pemikiran mereka untuk berfikir sedemikian.

Mana taknya, asal jumpa mereka, cerita pasal tak best tentang bisnes kita.

Bisnes tiada pelangganlah. Tiada orang beli hari inilah. Sales drop-lah.

Tunjukkan result yang positif. Yang negatif, simpan ketat-ketat.

Ibu bapa ini sangat fragile perasaan mereka.

Mana mungkin mereka hendak melihat anak mereka tidak berjaya.

Cuma approach kita kadang-kadang tidak kena pada cara mereka.

Daripada asyik berbalah, apa kata, setiap kali jumpa, mohon doa mereka.

Mohon mereka doakan supaya di beri kesenangan dan kemudahan di dalam bisnes.

5. Jangan pernah simpan perasaan tidak puas hati dengan ibu bapa kita sendiri.

Kerana perasaan tidak puas hati itu membawa kepada isu keberkatan di dalam bisnes.

Hati yang happy, penuh positif, penuh dengan kasih sayang, mampu menarik banyak aura positif ke dalam hidup kita.

Hati ibu yang terluka, natijahnya, buatlah apa-apa pun di dalam dunia ini, hidup kita tidak akan pernah aman.

Apabila diberi kebahagiaan, Allah tarik kebahagiaan itu.

Apabila diberi kejayaan, lama kelamaan kejayaan tersebut ditarik perlahan-lahan sehingga kita jatuh terduduk, tergolek dog.

Semoga perniagaan kita terus dipermudahkan dan hubungan kita dengan ibu bapa terus harmoni dan bahagia.

BACA: Pemilik Bisnes Ini Berkongsi Mengapa Perkahwinan Boleh Menjadikan Kita Kaya

LIKE dan FOLLOW Vocket di Facebook serta Instagram


Ibu Bapa, Tolong Tolong Tolong Jangan Buat Kesilapan Ini. Menyesal Hingga Ke Akhir Hayat Nanti

Memang tragik kalau dengar kanak-kanak meninggal dunia, tapi apa yang lebih memilukan ialah kejadian seperti itu diakibatkan oleh kesilapan kesilapan biasa yang dilakukan oleh ibu bapa. Lelaki ini menyampaikan mesej penting kepada semua ibu bapa apabila melibatkan anak anak dan kereta.